MOTOR blog » Alitalia predstavila svoj novi vizuelni identitet Alitalia predstavila svoj novi vizuelni identitet – MOTOR blog\nAlitalija je danas predstavila svoj novi brend, novi dizajn spoljašnjosti aviona i novi vizuelni identitet svojim zaposlenima, svetskim medijima i ključnim poslovnim i institucionalnim partnerima.\nNovine su predstavljene na velikoj svečanosti na Aerodromu Fjumićino u Rimu pred više od 1500 zaposlenih u Alitaliji, kojima se pridružio i počasni gost, italijanski premijer Mateo Renci.\nAvio-kompanija je takođe najavila unapređenja na proizvodima u svim klasama usluga na svojoj floti širokotrupnih aviona koji obavljaju međunarodne letove sa ciljem da se ponovo pozicionira na svetskoj sceni kao lider u pružanju vrhunskih usluga i moćan ambasador Italije.\nOve novine označavaju značajnu prekretnicu za italijansku nacionalnu avio-kompaniju, koja prolazi kroz proces revitalizacije u svim oblastima svog globalnog poslovanja.\n“Novi izgled spoljašnjosti aviona koji je danas prikazan predstavlja značajnu prekretnicu u istoriji jednog od najpoznatijih italijanskih brendova u svetu,” izjavio je Luka Kordero di Montezemolo, predsednik Upravnog odbora Alitalije.\n“Takođe smo predstavili rezultate izvanrednog rada na kreiranju udobnijih enterijera i uvođenju snažne, inovativne kulture usluživanja.\n“Dizajn Alitalije se svuda povezuje sa Italijom, simboličan je i veoma prepoznatljiv. Međutim, bilo je jasno da je potrebno da se razvija kako bi uveo Alitaliju u 21. vek na način koji odgovara našim ambicioznim ciljevima i najzahtevnijim očekivanjima tržišta.\n“Ono što ovde vidite danas je klasičan italijanski stil modernog, svežeg daha koji je projektovan u budućnost. Zapravo želimo da ponovo povežemo Alitaliju sa Italijom i da promovišemo Italiju u svetu. Cela naša kompanija posvećena je tome da se zajedničkim radom ovo postigne.”\nPosle 46 godina, zelena traka će po prvi put nestati sa trupa aviona. U središtu novog dizajna je veće trobojno slovo ‘A’ na zadnjem delu aviona, koje će na moćan način da predstavlja italijansku zastavu širom sveta. Savremenija tipografija i stil prenose samopouzdanje i odlučnost nove Alitalije.\nTopla boja slonovače na trupu aviona novom izgledu dodaje još jedan element italijanskog stila i elegancije, a osećaj brzine se stvara prefinjenim nizom linija koje progresivno vode ka zadnjem delu aviona.\nŽivo i savremeno novo brendiranje će takođe karakterisati dekor kabina moderne flote aviona Erbas, Boing i Embaer Alitalije, ostvarujući svežije, jedinstveno italijanske enterijere sa više stila koji sada sadrže onu vrstu finih detalja i dizajn koji se povezuje sa luksuznim sportskim automobilima.\nVodeći italijanski brendovi će u velikoj meri biti zastupljeni u avionima, počev od novog dizajna “Poltrona Frau” kože na sedištima u Biznis klasi, “Frette” posteljina, stonog posuđa “Richard Ginori” i “Ferragamo” nesesera.\nNovi doživljaj na letu značajno naglašava veći izbor za putnike, inovacije, kvalitet, i što je najvažnije, gosti mogu da odluče kako žele da se opuste, obeduju i zabave tokom leta.\nOd danas, bežična internet konekcija će postepeno biti uvedena na svim avionima koji lete na dugim linijama, kao i unapređen izbor filmova i zabave tokom leta.\nSilvano Kasano, generalni direktor Alitalije, je izjavio: „Kao što naš novi izgled spoljašnosti aviona pojednostavljuje, pojašnjava i unapređuje logotip Alitalije, tako i novi koncept usluge pojednostavljuje, pojašnjava i unapređuje uslugu koju pružamo našim korisnicima. Želimo da naši putnici budu u centru onoga čime se bavimo.\n“Razvili smo ovaj koncept na način koji donosi i predstavlja najbolje od stila i gostoprimstva Italije, takođe pronalazeći inspiraciju u centrima izvrsnosti okupljenim oko mreže Etihad Partners.\n“Rezultat je koncept usluge koja obuhvata najbolju svetsku praksu, ali to čini sa jedinstvenim ‘ukusom Alitalije’“.\nPo rečima gospodina Kasana, glavni pokretač razvoja nove Alitalije su lojalni i iskusni zaposleni u kompaniji.\n“Naše poslovanje sada ulazi u novu eru. Naša investicija u obuku zaposlenih je najveća u istoriji Alitalije, i uključuje hiljade ljudi u Alitaliji, kako bi se obezbedilo da raspolažu svim alatima koji su im potrebni da dostignu najviše standarde u industriji.“\nDžejms Hogan, potpredsednik Upravnog odbora Alitalije i generalni direktor Etihad ervejza je izjavio: „Stara Alitalija je bila odličan brend, ali je u svom poslovanju prošla kroz brojne izazove. Sada smo na pravom putu da ostvarimo preporod ove legendarne avio-kompanije, u novoj eri poslovnog uspeha.”\n“Koraci koje je preduzeo tim višeg menadžmenta poslednjih pet meseci su za svaku pohvalu. Ono što danas ovde vidimo je kompanija kojoj raste samopouzdanje. Za novu Alitaliju budućnost je svetla.\nAvion Erbas A330 sa novim dizajnom, koji je danas predstavljen, je nazvan po Artemisija Đentileski, italijanskoj umetnici iz 17. veka. Ona je priznata kao jedna od najnaprednijih i najtalentovanijih umetnica svoje generacije, kao i oličenje hrabrosti i dostojanstva.\nAvion A330-200 će prvi let obaviti 5. juna na liniji između Rima i Abu Dabija i vratiće se u Milano.\nOvo predstavljanje se odvija nakon pet veoma uspešnih meseci partnerstva sa manjinskim akcionarom, avio-kompanijom Etihad ervejz, u okviru koga je već prevezeno više od 70,000 zajedničkih putnika na sve većem broju kod šer letova. Pored rasta prihoda od direktnih i kod šer linija, Alitalija će takođe imati koristi od ostvarene sinergije, koja nije vezana za zajedničke prihode, čija će vrednost u 2015. godini iznositi više od 15 miliona američkih dolara. Ova sinergija će biti upotpunjena investicijom u zajednička tehnološka rešenja i razmenom najboljih iskustava iz prakse između ove dve avio-kompanije.\nAlitalia predstavila svoj novi vizuelni identitet was last modified: June 7th, 2015 by Goran Aničić\nBMW kao nagrada za veru u srećnu zvezdu


Odobrenje za veće plate moguće sredinom decembra - Knjaževačke novine\nOdobrenje za veće plate moguće sredinom decembra\nDobro došli » Odobrenje za veće plate moguće sredinom decembra\nMinistar finansija Dušan Vujović izjavio je danas da će, ukoliko prilikom sledeće revizije Misije MMF dođe do dogovora o povećanju plata i penzija, odluka o tome biti doneta odmah, a finalno odobrenje će sačekati sednicu Savet direktora MMF polovinom decembra.\n– Odluke se donose čim se mi dogovorimo sa MMF-om, a to bi trebalo da bude početkom novembra. Finalno odobravanje će biti na Savetu direktora Fonda polovnom decembra – rekao je Vujović.\nMinistar je podsetio da je Vlada Srbije tražila povećanje prilikom druge posete MMF-a u avgustu, te da su predstavnici MMF-a taj predlog pažljivo saslušali.\nUkoliko fiskalni prostor to dozvoli, povećanje će, ističe on, značiti da će oko 1,1 milion penzionera i oko 100.000 zaposlenih u javnom sektoru „imati veća primanja nego ikad, jer njima primanja nisu ni smanjivana“.\nUpitan u kom procentu bi plate i penzije mogle da budu veće, da li jedan ili dva odsto, on je rekao da će procenat opredeliti upravo fiskalni prostor.\n– Možemo da povećamo primanja onoliko koliko je moguće a da pritom ne dovedemo u pitanje strukturne ciljeve i smanjivanje deficita budžeta. Moramo da pokažemo da ćemo moći da podnesemo trošak povećanja, a da ne skliznemo s puta ka smanjivanju deficita – naveo je Vujović.\nEkonomija, Odobrenje za veće plate moguće sredinom decembra, Penzije, Plate, Plate Srbija\nPrevPrethodnaPoljoprivreda: “Subvencija i za jedno grlo stoke“\nSledećaNovi poraz “Timočanina“Next


Na Univerzitetu u Tuzli sutra počinje nova akademska godina - Srebrenik.NETwork\nPočetna/Članci, fotke i video/Gradska hronika/Na Univerzitetu u Tuzli sutra počinje nova akademska godina\nNa Univerzitetu u Tuzli sutra počinje nova akademska godina\nSrebrenik.NETwork 11.10.2020\tGradska hronika\nNova akademska godina na Univerzitetu u Tuzli počinje sutra, 12. oktobra 2020. Godine uz poštivanje svih higijensko – epidemioloških mjera. Nastava će biti izvođena po kombinovanoj metodi koja podrazumijeva dolazak na nastavu i u učionice i online nastavu.Ove godine upisano je oko 1750 brucoša i oni će imati klasičnu nastavu, a kako navode iz ove visoko školske ustanove, trudili su se da omoguće klasično izvođenje nastave, gdje god je to bilo moguće.\nObjava Na Univerzitetu u Tuzli sutra počinje nova akademska godina pojavila se prvi puta na Radio Srebrenik.\nPrethodna U TK povećan broj samoubistava – Kako prepoznati suicidalnu osobu i kako joj pomoći?\nSljedeća I danas u Tuzli kao svakog 11. u mjesecu, mirni protest Majki Srebrenice\nSaopćenjem za javnost oglasila se Inicijativa Moja adresa Srebrenica, a u kome se navodi: Ovih …


Lavrov: NATO sprečava politički dogovor Rusije i Ukrajine o okončanju rata - Radio Sto Plus\nLavrov: NATO sprečava politički dogovor Rusije i Ukrajine o okončanju rata\nMinistar spoljnih poslova Rusije Sergej Lavrov izjavio je da NATO čini sve da spreči da se političkim dogovorima okonča, kako je naveo, specijalna operacija u Ukrajini.\n„Svedoci smo manifestacije klasičnih dvostrukih standarda i licemerja zapadnog establišmenta u ovom trenutku. Javno izražavajući podršku kijevskom režimu, zemlje NATO čine sve da spreče završetak operacije postizanjem političkih sporazuma“, rekao je Lavrov u intervjuu kineskoj novinskoj agenciji Sinhua.\nDodao je da „ruska specijalna vojna operacija u Ukrajini doprinosi oslobadjanju sveta od zapadne neokolonijalne opresije koja je usko povezana sa rasizmom i kompleksom uzvišenosti“.\n„Očigledno je da su pokušaji Zapada da ometa prirodni tok istorije, da svoje probleme rešava na račun drugih, osudjeni na propast. Današnji svet ima nekoliko centara odlučivanja, multipolaran je. Vidimo kako se dinamično razvijaju azijske, afričke i latinoameričke zemlje“, rekao je Lavrov.\nŠef ruske diplomatije istakao je da danas nije reč o Hladnom ratu, već o „upornoj želji Vašingtona i njegovih satelita, koji o sebi misle da su gospodari ljudske sudbine, da nametnu američkocentrični model svetskog poretka“.\nSAD su, naveo je, decenijama vodile destruktivnu politiku, a kao primere naveo je agresiju NATO na Jugoslaviju, napade na Irak, Libiju, Siriju, kao i obojene revolucije u nizu zemalja, uključujući Ukrajinu.\n„Sve je to koštalo stotine hiljada života i dovelo do haosa u raznim regionima planete“, dodao je on.\nRusija je 24. februara započela vojnu invaziju na Ukrajinu, a pregovori dve strane o okončanju rata su trenutno u zastoju.


Onemogućena Izgradnja Dve Mini Hidroelektrane - Stojković Advokati\nSrbija, kao država sa velikim brojem reka, predstavlja ogroman potencijal za proizvodnju električne energije.\nKonkretno, u opštini Arilje, prostornim planom su precizirane lokacije za izgradnju 15 mini hidroelektrana („MHE“), od kojih je samo jedna na vodotoku Moravica.\nMeđutim, već neko vreme vodotok Moravica je postao predmet interesovanja brojnih investitora koji su pokrenuli inicijativu za preispitivanje novih lokacija za izgradnju MHE kapaciteta preko 100kW. Mogućnost izgradnje, međutim, nije definisana prostornim planom već isključivo izradom plana detaljne regulacije. Na taj način je za dvojicu investitora doneta odluka o izgradnji plana detaljne regulacije za dve MHE, obe na vodotoku Moravica.\nBrojne organizacije, a među njima i Regulatorni institut za obnovljivu energiju i životnu sredinu („RERI“), primedbama i sugestijama reagovali su na oba pomenuta planska akta.\nKonkretno RERI je ukazao na brojne proceduralne i materijalne propuste pomenutih nacrta koji su se, u suštini, odnosili na neadekvatni planski osnov, nezakonitost u vezi sa svrhom izdavanja uslova imaoca javnih ovlašćenja i isteka njihovog roka važenja, neusklađenost grafičkih priloga sa tekstualnim sadržajem, nepotpunost izveštaja o strateškoj proceni uticaja na životnu sredinu, kao i iznošenja zaključaka na nepravilno utvrđenom činjeničnom stanju.\nNakon što je obrađivač, kome je predmet dodeljen, odbacio sve navode RERI, Komisija za planove opštine Arilje je, nakon preispitivanja iznete argumentacije, utvrdila da su primedbe osnovane.\nNeupućivanjem planskih akata u dalju proceduru usvajanja otklonjen je preduslov izgradnji pomenutih MHE na vodotoku Moravica, ali samo trenutno.\nNosilac izrade plana će moći u narednih 60 dana da da iskoristi svoje zakonsko pravo da nadležnom organu dostavi nove nacrte koji će ponovo podlegati stručnoj kontroli, a u skladu sa Zakon o planiranju i izgradnji.\nOvo je svakako još jedna, doduše mala, ali svakako, pobeda prirode i zdrave životne sredine, na šta svaki građanin ima pravo zajemčeno Ustavom Republike Srbije.


Obeležavanje svetske nedelje dojenja – Udruženje RODITELJ\nby Roditelj 07/07/2007 31/03/2020 0208\nUdruženje „Roditelj“ i ove godine obeležava Svetsku nedelju dojenja (World Breastfeeding Week). U subotu, 4. avgusta na zemunskom keju, kod hotela Jugoslavija, drugi put u našoj zemlji, okupiće se mame koje doje svoju decu. Želja organizarora je da ovogodišnji susret bude rekordan što se broja majki i beba tiče i da se organizuje najlepši zajedniki „ručak” za bebe – majino mleko!\nCilj ove akcije je da se, pre svega, istakne koliko je dojenje važno i za bebu i za majku, da se ukaže na to da su mnogi problemi vezani za dojenje rešivi uz pravovremenu i stručnu pomoć i, svakako, da se skrene pažnja na dojenje u javnosti za koje kod nas još uvek važe brojne predrasude.\nPoziv da se priključe ovoj akciji upućen je svim mamama, kao i onima koje to tek treba da postanu.\nZa sve posetioce obezbeđeni su promotivni i edukativni materijali, a stručno osoblje će i ove godine svakome kome zatreba pružiti strune savete. I naravno, biće mnogo lepih poklona za majke, bebe i buduće majke koje je Udruženje „Roditelj“ obezbedilo uz pomoć brojnih prijatelja koji im pružaju nesebičnu podršku. Da podsetimo, Udruženje „Roditelj“ je neprofitna, nestranaka, nevladina organizacija osnovana sa ciljem da kroz svoj rad promoviše roditeljstvo, baveći se aktivnostima koje su usmerene na olakšano rešavanje brojnih problema. Više informacija možete da dobijete na www.roditelj.org ili https://www.roditelj.org/kontakt/\nTrudnoća, jul-avgust 2007, str. 9\nRoditelj 02/08/2009 09/05/2011\nRoditelj 08/08/2006 06/05/2011\nRoditelj 06/10/2011 07/10/2011


U Bečeju je od 4. februara na snazi odluka o vanrednoj situaciji zbog elementarne nepogode i sve aktivnosti u vezi sa zaštitom, spasavanjem i raščišćavanjem snega su se odvijale preko Opštinskog štaba za vanredne situacije.\nNačelnik Opštinskog štaba za vanredne situacije Čedomir Aleksić prošle nedelje je rekao da je odnošenje snega iz pojedinih delova grada na lokaciju Šljunkare (koje su radili PIK i Vodokanal), privremeno obustavljeno s obzirom na to da su se pojavili drugi problemi, a to je uklanjanje ledenica i čišćenje snega sa krovova i za te poslove je angažovan ronilački klub „Posejdon“, pošto u njihovom sastavu postoje i alpinisti-penjači, čiji će troškovi biti plaćeni iz opštinskog budžeta.\n„Najveći problemi u ovom trenutku su čišćenje snega sa krovova i uklanjanje ledenica. Obeležavanje delova gde su ledenice, neprekidno se radi u sadejstvu sa Komunalcem, međutim, problem je što određeni broj građana ne prihvata ni pomoć, ni sugestiju, tako da se dešava da ne možemo doći na određene spratove da uradimo sklanjanje ledenica. Komunalno-saobraćajna inspekcija radi od jutra do mraka, i prvobitno je samo upozoravala i obaveštavala, ali od 12. februara je počela sa dostavljanjem rešenja za uklanjanje uočenih nedostataka, sa obavezom da ako to upozoreni ne urade, slede sankcije. Ronilački klub ’Posejdon’ je prihvatio zadatak da otklanja sneg sa visokih spratova i zgrada gde postoje ravni krovovi i oni su već uradili tri zgrade u Omladinskoj ulici, a trenutno rade na zgradi Osnovne škole „Sever Đurkić“ gde je krov počeo da prokišnjava i škola propada. Radi se i na zgradi Narodne biblioteke, tamo je isključena struja, profesionalna vatrogasna jedinica je poslala merdevine, a traktor Komunalac, čisti se sneg sa krova i pokušavamo da spasimo ono što se spasti može“, rekao je Aleksić prošle nedelje.\nOd tada je mnogo toga otišlo u propast: neki delovi zgrade škole „Sever Đurkić“ su oštećeni, krov prokišnjava u biblioteci, a slični problemi su bili u Gradskoj apoteci, jodnoj banji, nekim objektima Dečjeg vrtića, a prokišnjava i svečana sala gradske kuće…\nDogodila se u gradu još jedna nezgoda, naime, urušio se i krov nekadašnjeg „Turista“. Ta zgrada odavno nije korišćena i u veoma je lošem stanju.\nNačelnik štaba za vanredne situacije je istakao da od uvođenja vanredne situacije, 19 pacijenata koji idu na dijalizu, čiji transport organizuje Dom zdravlja, nisu izostali ni sa jedne terapije, i da je ova zdravstvena ustanova obavljala sve zdravstvene usluge.\nDvadesetak ljudi našlo utočište u Gerontološkom centru\nSpasene su tri osobe od smrzavanja, kojima je pružena neophodna pomoć. Jedna je iz Poljanica, koja je zbrinuta i smeštena u Gerontološki centar, druga je iz Radičevića koja je u Gerontološkom centru bila zbrinuta jedan dan, a potom transportovana kući, a treća je iz Bečeja. Sve osobe su imale promrzline na ekstremitetima.\nAleksić je rekao i da je za 105 socijalno ugroženih porodica preko Centra za socijalni rad obezbeđeno i podeljeno po dva kubika drva, i da je obezbeđeno 417 obroka u narodnoj kuhinji i dodatni smeštaj za zbrinjavanje 18 ugroženih ljudi u Gerontološkom centru.\nVatrogasna jedinica je imala jednu intervenciju na gašenju požara na prizemnoj kući gde se upalio dimnjak i izgorela krovna konstrukcija. Do početka ove nedelje evidentirana je jedna kuća na kojoj se obrušio krov od tereta snega.\nBečej ima plan za odbranu od poplava\nNačelnik štaba za vanredne situacije Čedomir Aleksić je rekao da u opštini Bečej postoji stručno operativan tim za odbranu od poplava na čelu sa Svetozarom Midićem, i da je on formiran pre nego što je na nivou države doneta takva odluka. Na pitanje da li je tačna informacija da se opština Bečej nalazi na spisku onih opština koje nisu uradile operativne planove za odbranu od poplava i nisu očistile kanale, Aleksić je rekao da to nije tačno i da je demanti upućen medijima koji su tu informaciju objavili.\n„Odbrana od poplava podrazumeva jako širok pojam i mnogo mera, postoji operativni plan u kom je sve regulisano i po njemu se radi. DTD ’Srednja Bačka’ je nosilac tog plana. Sve je urađeno za 2011. godinu i kanali su očišćeni. Vodokanal je samo zadužen za atmosfersku kanalizaciju, odluka o javnoj atmosferskoj kanalizaciji je doneta u novembru prošle godine i to je zakasnela odluka, trebalo ju je davno doneti. Inače ne postoji tačna evidencija o vlasništvu atmosferske kanalizacije, koliko pripada opštini, a koliko ostalima, to mora da se snimi i to je posao koji traje bar godinu dana“, rekao je Aleksić.\nDemanti naslovljen na medije koji su objavili informaciju da se Bečej nalazi na spisku opština koje nisu uradile operativne planove za odbranu od poplava, postavljen je i na opštinskom sajtu: „Na osnovu člana 54. Statuta Opštine Bečej, st.1 t.16 („Službeni list Opštine Bečej“, broj 3/11), Opštinsko veće Opštine Bečej je na svojoj 184. sednici donelo Operativni plan odbrane od poplava na teritoriji Opštine Bečej za vode drugog reda za 2011. godinu. Iz ovoga možete da zaključite da Opština Bečej poseduje plan, da operativni plan postoji i da ne može da se nalazi u 36 opština koje su nabrojane. Pored ovoga, DTD VP ’Srednja Bačka’ je čistila sve meliorativne kanale iz programa koji finansiraju Vojvodina vode za 2011. godinu, i sve radove koje je Opština Bečej predvidela programom sufinansiranja za 2011. godinu.“ (Demanti je objavljen u orginalnoj verziji, te pravopisne greške nisu ispravljene.)\nTek što smo se izborili sa obilnim snežnim padavinama, na pomolu su novi problemi koje donosi porast temperature i topljenje snega: moguće su poplave.\nNačelnik štaba za vanredne situacije je rekao da su i u tom pravcu preduzete mere: „Vodokanal je dobio nalog od Štaba da preventivno uradi snimanje atmosferske kanalizacije i da stavi u funkciju sistem za odvođenje atmosferskih voda, jer se očekuje ogromna količina vode zbog topljenja snega. Štab je naložio i da se Vodokanalu odobre sredstva iz budžeta za nabavku tri motorne pumpe, jer bez toga nema pružanja pomoći. Crpna stanica na Medenjači radi i prima gravitacionu vodu koja bi se iz Tise prelila, nasipi su sigurni i ne postoji opasnost od toga da dođe do ozbiljnih poplava, ali problem mogu doneti podzemne vode. Što se tiče Tise i leda na reci, brana na Tisi je u nadležnosti JP Vode Vojvodine, tako da mi tu nikakvog uticaja nemamo, to je sistem koji se kontroliše i radi na nivou Vojvodine“.\nPrema rečima Žolta Galusa, direktora Vodokanala, za nabavku pumpi obezbeđeno je 1,5 miliona dinara iz opštinske kase i procedura nabavke je u toku. „Dobili smo avans koji smo uplatili i jedna pumpa manjeg kapaciteta je isporučena 20. februara, dok se na preostale dve mora čekati četiri nedelje. Tražili smo novac i za nabavku mobilnog agregata, međutim, to nije odobreno. Ovaj problem ćemo pokušati da rešimo na taj način što ćemo postojeći stabilni agregat nadograditi na platformu na vozilu sa kojim bismo mogli da delujemo na terenu jer u slučaju poplava i u naseljenim mestima ima terena sa kojih treba da se evakuiše voda“, rekao je Galus.\nS obzirom na to da je u ovakvim uslovima četiri nedelje do isporuke preostale dve pumpe dug period, upitan šta će se raditi u slučaju da dođe do alarmantne situacije, direktor Vodokanala je rekao da je jedino rešenje da se iz Novog Sada iznajmi agregat-pumpa kapaciteta oko 200 litara u sekundi.\nU vezi snimanja situacije na atmosferskim kanalima, Galus je objasnio da je opštinskom odlukom o atmosferskoj kanalizaciji, koja je doneta prošle godine, između ostalog precizirano da treba da se napravi katastar svih objekata i otvorenih i zatvorenih atmosferskih kanala u okruženju koji su regulisani urbanističkim planom, i da zajedno sa opštinskom inspekcijom u narednih godinu dana nadležni u Vodokanalu treba da obiđu teren, snime situaciju i urade katastar i tada će imati preciznu sliku o svemu. „Sada se oslanjamo na naša prethodna iskustva, na ono što znamo gde postoje lokalne depresije i kako bi trebalo da intervenišemo u vanrednoj situaciji ili ako dođe do obilnih padavina. Lokalnoj samoupravi smo dostavili plan u kom imamo kompletno i detaljno razrađen sistem delovanja na terenu. Pored toga, prošle godine smo preko javnih radova angažovali radnu snagu na čišćenju atmosferskih kanala i uradili deo posla. Nismo imali obezbeđena sredstva za tu namenu i nadamo se da ćemo naknadno dobiti tu razliku u sredstvima i da ćemo na tome dalje raditi. U Bečeju je atmosferskim kanalima, pogotovo zatvorenim, pokriveno nešto manje od 20 posto grada, osim toga mnogi građani su te kanale zatrpali, a obaveza je svakoga da održava atmosferske kanale ispred svoje kuće, kao što treba da čisti i sneg“, rekao je direktor Vodokanala.\nLjudi traže pakete pomoći\nDirektorica Centra za socijalni rad Svetlana Gagić je potvrdila da je u ovoj ustanovi prošle nedelje bilo angažovano i obezbeđenje, jer su bile velike gužve, pošto je jedan broj građana dolazio da traži pakete pomoći.\n„Nikakvi dodatni paketi sa hranom ili nešto drugo nisu deljeni, niti smo dobili bilo kakvu dodatnu pomoć od pokrajinskog sekretarijata ili Ministarstva rada i socijalne politike. Od proglašenja vanredne situacije bila je podela samo ogrevnog drva za ugrožene porodice isključivo od opštinskih sredstava i donacija. Za 70 porodica je po dva kubika drva obezbedila opština, a za 55 porodica Centar preko donatora iz Nemačke i do sada je podeljeno oko 70 posto. Obezbeđena su i dodatna sredstva za narodnu kuhinju za nabavku nedostajućih namirnica da se pojača hrana u ovom hladnom periodu i obezbeđuje se obrok za 417 korisnika“, rekla je Gagić.\nPropadaju krovovi i kuće\nŠtab za vanredne situacije u ponedeljak je saopštio da je aktiviran SOT (stručni operativni tim) za zbrinjavanje ugroženih u porušenim objektima.\nPostavljeno je i obezbeđenje na objektu zgrade u ulici Zmaj Jovine 93-93 a, jer postoji opasnost da strada neko od prolaznika. Osobe u zgradi kojoj je srušen krov odbile su smeštaj u Gerontološkom centru.\nPočelo je rušenje krovova i kuća zbog velike količine snega na istim.\nI to je, nažalost, tek početak.\nBečej nema „vanrednih“ komšija\nU Bečeju je 4. februara proglašena vanredna situacija zbog vremenskih prilika. Vanredna situacija do 5. februara proglašena je u 38 opština u Srbiji. U centralnom delu Vojvodine Bečej je jedina opština u kojoj je na snazi vanredna situacija. O tome svedoči geografska karta sektora za vanredne situacije MUP-a Srbije.\nViše iz ove kategorije « Vodosnabdevanje tokom i nakon vanredne situacije: Manji računi za stanovnike u višespratnicama\tZavršen prinudni odmor: Đaci ponovo u školskim klupama »


Početak/Servisne/Počele tople probe\nJKP „Gradska toplana“ Niš je danas započela sa toplim probama na teritoriji celog Grada. Svi toploti izvori su startovali na vreme, tako da se obavlja kontinualna isporuka toplotne energije bez ikakavih problema, saopštilo je ovo javno preduzeće.\n„Tople probe ne podrazumevaju početak grejne sezone, već samo proveru rada toplotnih izvora, čime se uporedno vrši provera toplovoda, toplotnih podstanica i unutrašnjih grejnih instalacija objekata. Ove probe imaju za cilj da se na najkvalitetniji mogući način izvrši provera celokupnog sistema i otklone svi eventualni nedostaci pred predstojeću grejnu sezonu“, kažu u Toplani.\nTople probe su počele u 06.00h do postizanja potpune funkcionalnosti sistema, a sve do porasta spoljne temperature.\nToplana će tople probe obavljati u prepodnevnim satima sve do utorka 08. oktobra, kada se očekuje značajniji porast dnevnih temperatura.\nDežurne ekipe JKP „Gradska toplana“ Niš rade 24h dnevno.\nGradska toplana neće intervenisati na unutrašnjim grejnim instalacijama ukoliko stambena zajednica objekta nije potpisala ugovor o održavanju sa JKP „Gradska toplana“.\n„U tom slučaju kvarovi se prijavljuju preduzeću sa kojim je stambena zajednica potpisala ugovor o održavanju“, napominju u Toplani.


Obama se vraća u Vašington\nBarak Obama i Ven Đijabao tokom današnjeg susreta\nPoslednjeg dana devetodnevne turneje američki predsednik na baliju razgovarao sa premijerom Kine Venom Đijabaom\nAmerički predsednik Barak Obama vraća se u Vašington posle devetodnevnog putovanja po azijsko-pacifičkom regionu u okviru kojeg je posetio Havaje, Australiju i Indoneziju, u kojoj je prisustvovao samitu ASEAN-a.\nSamo nekoliko sati pre nego što je predsednički avion uzleteo s Balija, Obama se na marginama samita lidera istočne Azije sastao sa kineskim premijerom Venom Đijabaom kako bi razgovarali o ekonomskim pitanjima koja se tiču dve zemlje. Zvaničnici Bele kuće navode da je predsednik Obama naglasio da je važno da Kina prilagodi vrednost juana, za koju Vašington tvrdi da je izuzetno potcenjena.\nDvojica lidera takođe su razgovarala o slobodnoj plovidbi i protoku robe u Južnom kineskom moru, kao i mirnom rešenju spora u vezi sa tim. Prethodno, premijer Ven je upozorio da ne bude - kako se izrazio - spoljnog mešanja u spor, koji obuhvata i Filipine, Vijetnam i još neke azijske države.


Špirić: Zakon o penzionisanju vojnika je loš i neetičan - Klix.ba\nŠpirić: Zakon o penzionisanju vojnika je loš i neetičan\n22.3.2012. u 14:05\nNikola Špirić (Foto: Sarajevo-x.com)\nMinistar finansija i trezora BiH Nikola Špirić ocijenio je da je najbolje rješenje za problem prijevremenog penzionisanja pripadnika Oružanih snaga BiH stavljanje van snage zakona, kojim je to omogućeno, a usvojen je prije dvije godine.\n"Ovaj zakon je loš i neetičan i njegova primjena mogla bi uvesti BiH u anarhiju", rekao je Špirić na konferenciji za novinare u Sarajevu.\nOn je predložio da bi trebalo zajednički pristupiti traženju novih zakonskih rješenja za ovu populaciju, i to prvenstveno putem NATO-Trast fonda, koji nudi mogućnost prekvalifikacije, doškolovavanja ili otpremnine.\nŠpirić je potvrdio da je na osnovu ovog zakona stvoren dug od 29 miliona KM, za koji je istakao da treba da bude isplaćen.\nOn je ponovo upozorio da primjena ovog zakona vodi BiH u anarhiju, jer bi za njegovu dosljednu primjenu trebalo obezbijediti čak 300 miliona KM.\nŠpirić je naglasio da je danas pred novinarima iznio svoj lični stav, a ne Vijeća ministara BiH, i dodao da mu zbog njegovih stavova u vezi sa ovim problemom neki u BiH "već crtaju metu na leđima".\nOn je ponovio da je interes javnosti u BiH kresanje javne potrošnje, a da u suprotnom BiH ide u anarhiju.\nŠpirić je poručio da budžet institucija BiH u Vijeću ministara treba donijeti konsenzusom, a ne da neki ministri na problemu prijevremeno penzionisanih pripadnika Oružanih snaga BiH ubiru političke poene.


Dačić: Na izborima 2022. SPS da nastupi ujedinjeno sa SNS-om - NOVA portal\nDačić: Na izborima 2022. SPS da nastupi ujedinjeno sa SNS-om\nPolitika Autor:Fonet24. okt. 202023:16\nIvica Dačić Foto: Zoran Lončarević\nNa vanrednim parlamentarnim i redovnim predsedničkim i gradskim izborima 2022. godine socijalisti treba da nastupe ujedinjeni sa Srpskom naprednom strankom (SNS), jer ako dođe do ujedinjenja opozicije, logično je da i mi imamo front, izjavio je TV Kuriru predsednik Skupštine Ivica Dačić.\nOn je rekao da objektivno postoji potreba da se uporedo sa predsedničkim izborima organizuju i parlamentarni i će buduća vlada, za koju očekuje da će biti izglasana 28. oktobra, biti „koncentraciona vlada, a one su uglavnom ograničenog trajanja“.\nO eventulanom zajedničkom nastupu sa SNS na izborima 2022. godine Dačić je rekao da je to njegovo mišljenje i da ne zna da li se s njim slaže Vučić i članovi Socijalističke partije Srbije.\nPovodom najava novih ministarstava, Dačić je rekao da je procenjeno da bi bilo dobro da Srbija ima ministarstva za selo, populacionu politiku i demografiju i dijalog jer je „cilj da Srbija ima više dece, da selo ne ostane prazno i da se pokuša da se vodi dijalog sa različitm političkim grupama, što ponekad izaziva društvene konflikte“.\nDačić je rekao da je protiv ekspertske vlade, jer „svi političari treba da budu eksperti i da znaju svoj posao“, ali i zbog toga što eksperti koji su deo vlade ne snose poltičku odgovornost kada tu vladu napuste.\nOn je rekao da u njegovoj oblasti, politikologiji, „ne priznaje da je iko bolji od njega“ i dodao da je bio „najbolji student u istoriji Fakulteta političkih nauka“.\nDačić je rekao da u razgovorima sa Vučićem nije bilo reči o broju ministara i sastavu vlade „nego o tome šta možemo da uradimo za Srbiju“.\n„Nebitno je da li će SPS imati dva ili tri ministarstva. Treba očuvati potencijal od 350.000 glasova koliko je SPS dobio na izborima, jer SPS „ne može da živi na račun stare slave“, rekao je Dačić.\n„Ako su tačne informacije, Nikola Selaković je dobar izbor za novog ministara spoljnih poslova“, kazao je Dačić i dodao da je s njim imao odličnu saradnju“.\nKomentarišući cene u skupštinkosm restoranu, Dačić je rekao da njime upravlja Uprava za zajedničke organe, a ne Skupština i da je u ostalim restoranima skuplje, jer razliku u pripremi hrane i posluživanju „uzima restoran“.\nDačić je rekao da se njegova i Vučićeva ideologija „razlikuju“, ali da imaju „iste ciljeve“ i da su prijatelji.\nVučić je „odobrio“ kampanju za povlačenje priznanja Kosova, rekao je Dačić i istakao i da su oni „u enciklopedije uveli izraz ‘otpriznavanje’, kao i da to „niko na svetu nije radio osim njih dvojice“.\nDačić je rekao i da je ideja Vučića i patrijarha Irineja da predsednik Rusije Vladimir Putin dođe na završetak radova u Hramu svetog Save, jer je u vreme vlasti Demokratske opozicije Srbije (DOS) Srbija bila u situaciju „da je Rusija više davala novca za Hram nego Srbija“.\nSada Srbija više daje, rekao je Dačić i dodao da je Rusija pomagala u oslikavanju.\nUmesto Putina, 28. oktobra doći će Lavrov u Srbiju rekao je Dačić i on će prisustvovati obeležavanju završetka radova na Hramu.\nivica dačićskupštinaSocijalistička partija Srbijesrpska napredna stranka


Svjetski mediji: I Iran i SAD izlaze iz krize kao pobjednici | MONDOBA\nNapad Irana na americke baze dogovoren\nSvjetski mediji: I Iran i SAD izlaze iz krize kao pobjednici 0 Podijeli Podijeli na facebook Podijeli na twitter Podijeli na viber Pošalji na mail\n08.01.2020. / 14:04 14:29\nSvjetski mediji: I Iran i SAD izlaze iz krize kao pobjednici\nAutor Tanjug 08.01.2020. / 14:04 14:29\nDok svijet čeka odgovor SAD na iranski napad na baze sa američkim vojnicima u Iraku, analitičari ocjenjuju da bi napad mogao istovremeno da pruži objema stranama častan izlazak iz krize\nIrancima će poslužiti da pokažu da su se osvetili za ubistvo generala Kasema Sulejmanija, a Amerikancima da ocijene da je napad bio ograničene prirode te da ne zahtijeva novi odgovor, ocjenjuju svjetski mediji.\nAmerički predsjednik Donald Tramp nalazi se pred jednim od najvećih testova u svom mandatu nakon najdirektnijeg napada Irana na Ameriku od zauzimanja američke ambasade u Teheranu 1979. godine, piše AP.\nAmerikanci tvrde da niko nije poginuo u napadu\nRaketni udari Irana na baze sa američkim vojnicima u Iraku su doveli Teheran i Vašington opasno blizu rata i skrenuli pažnju svijeta na Trampa, koji vaga da li će odgovoriti većom vojnom silom.\nDanski profesor i analitičar Peter Vigo Jakobsen kaže za televiziju TV2 da je iranski raketni napad na američke snage bio "najmanji napad koji je Iran mogao da izvede, a da u isto vrijeme može da kaže da se osvetio".\nTeheran je, kako dodaje, uradio sve što je mogao da izbjegne američke žrtve kao i američki vojni odgovor.\nAP napominje da za sada nije poznato da li je napad konačan odgovor Irana i da li će se na tome završiti najavljena odmazda.\nU analizi se ocjenjuje da su iranski napadi na američke baze puni simbolike - pokrenuti su oko 1:30 u Iraku, otprilike u isto vrijeme kada je u napadu dronom u petak ubijen najmoćniji iranski vojni general Sulejmani.\nVodeći iranski savjetnici i poluzvanični mediji postavili su na društvenim mrežama sliku iranske zastave tokom napada baš kao što je i Tramp u prvom tvitu poslije američkog napada na Sulejmanija objavio američku zastavu.\nAnalitičari za Gardijan kažu da ograničene razmjere napada sugerišu da su udari na američku bazu osmišljeni tako da omoguće iranskim liderima da zadovolje domaću javnost da je Sulejmanijevo ubistvo osvećeno, a da istovremeno ne natjeraju Trampovu administraciju na odmazdu.\nStiče se utisak da su napadi pažljivo izvedeni kako bi se izbjegle američke žrtve - napadnute su baze koje su već bile dobro čuvane.\nDok je iranski ministar spoljnih poslova naveo da su napadi završeni i okaraketirsao ih kao samoodbranu u granicama međunarodnog prava, američki predsjednik Donald Tramp je u prvom reagovanju nastojao da smiri situaciju navodeći da je "sve u redu".\nAko se takva pozicija zadrži, iranski napadi mogli bi da budu prilika za obje strane da smanje tenzije, a da ne izgube reputaciju.\nIran će moći da kaže da je preduzeo žestoku odmazdu za Sulejmanijevu smrt, a SAD mogu da naprave korak unazad i kažu da osveta nije donijela značajnije posljedice.\nTo bi bio najbolji scenario, ali se bazira na dvije rizične premise: da iranske rakete nisu nanijele veću štetu ili donijele američke žrtve i da će se Bijela kuća uzdržati od potrebe da odgovori, zaključuje "Gardijan".


EPCG traži poskupljenje struje za 25 odsto - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti EPCG traži poskupljenje struje za 25 odsto Printajte Veličina slova - + 02.04.2012 Eleketroprivreda Crne Gore (EPCG) je zatražila od Regulatorne agencije za energetiku (RAE) da od 1. avgusta poveća cenu struje za 25 procenata, potvrdila je u ponedeljak RAE.\nDirektor RAE Novak Medenica je podgoričkom radiju "Antena M" kazao da ne može da saopšti da li će poskupljenje biti odobreno u traženom procentu.\nStruja je u Crnoj Gori poskupela 1. januara za domaćinstva, za sedam odsto.\nEPCG je prošle godine prikazala gubitak od 66,5 miliona evra što je obrazloženo razlozima na koje "nije mogla uticati" ta kompanija čijih oko 43 odsto kapitala poseduje italijanska A2A.\nEPCG je ranije saopštila da problem u poslovanju predstavljaju dugovanja potrošača, posebno Kombinata aluminijuma Podgorica (KAP), kojem ovog meseca prestaju dugogodišnje subvencije za struju.\nEleketroenergetska kompanija je ukazala da poslovanje opterećuju i veće cene struje na međunarodnom tržistu, te to što je uvoz povećan za 90 procenata u odnosu na 2010.


Bečki ekonomski forum: "Mali Šengen" je zanimljiva ideja - Naši u svetu\nObjavljeno 18/11/19 u 17:30\nBEČ – Inicijativa za ukidanje barijera na slobodan protok roba, usluga, kapitala i ljudi između Srbije, Severne Makedonije i Albanije je zanimljiva ideja, ocenjeno je danas na „16.Bečkom ekonomskom forumu“.\n„Smatramo da putovanje bez barijera, olakšani protok roba može biti dobro za poboljšanje odnosa između zemalja u regionu“, naglasio je Milinić.\nMeđutim, Vlahović je ukazao da po pitanju trgovinske razmene sve zemlje regiona beleže velike deficite, a da su u najboljem položaju Srbija i Severna Makedonija.\nTakođe je ukazao da su privrede svih zemalja regiona, u poređenju sa EU, i dalje nekonkurentne, i da je u tom smislu neophodno dalje poboljšati ekonomske slobode i borbu protiv korupcije.\nŠto se tiče “Malog Šengena” ukazao je da postoji CEFTA 2 sporazum kojeg se ne pridržavaju svi iz regiona.\nRekao je da postoji uverenje da je proces evropskog približavanja doprineo stabilnosti zemlje i regiona, a ujedno i pospešio životni standard građana.\nOn je pozvao na tešnju regionalnu saradnju po pitanju zaštite životne sredine, jer reke i prirode ne poznaju granice, pa je potrebno kroz šire sinergije sa susedima rešiti probleme.\n“Ako nas sporazum o uklanjanju barijera čini efikasnijim na putu ka EU onda je dobra ideja“, naglasio je Nuredini.\nPredstavnica Privredne komore Severne Makeodnije Tatjana Šterjova ocenila je da je neophodno da se na Zapadnom Balkanu uspostavi slobodan trgovina, i da to mora biti jedan od glavnih prioriteta svih donosioca odluka.\nAlbanijaAustrijaMali ŠengenSeverna MakedonijaSrbija


Engleski po planiranom školskom programu - SuperU\nMladi Bratunčani na Rock Simfoniji u Banja Luci\nJuče su mladi Bratunčani, učesnici projekta „Ro-k-ultura Bratunac“ imali priliku da prisustvuju koncertu Banjalučke „Rock Simonije“. Deca – učesnici projekta „Ro-k-ultura Bratunac“ ne samo da su prvi put prisustvovali ovakvom događaju u Banskom Dvoru već ovu priliku koriste kako bi se pripremili za svoju predstavu koja je planirana za 22. decembar u Domu Kulture Bratunac.\nUdruženje SuperU Bratunac sprovodi projekat Ro-k-ultura koji pohađa oko 50 dece uzrasta od 6 do 15 godina. Ovaj projekat finansira Opština Bratunac a saradnici na projektu su nesvakidašnji bend Infuzija koji čine otac i dvojica sinova od 11 i 15 godina. Kao rezultat projekta, planirana je izvedba predstave sa elementima rok muzike i engleskog jezika u Bratunačkom Domu Kulture. Predstava će biti humanitarnog karaktera što je već postala tradicija SuperU tako da će sav prihod od novogodišnjih predstava usmeriti na kupovinu paketića za decu iz socijalno ugroženih porodica.\nMladi Bratunčani su sinoć doputovali u Banja Luku uz pomoć finansijske potpore OSCE i anonimnih donatora a pored koncerta imali su priliku da se upoznaju sa članovima Rock Simfonije, pevačem grupe SMAK i Marčelom.\n„Ovo je jedinstvena prilika za učesnike našeg projekta. Pored fantastičnog koncerta Rock Simfonije imali su priliku da vide kako izgleda organizacija jednog takvog događaja što će im koristiti za pripremu naše Ro-k-ultura predstave“ – rekla je Una Zečić, predsednica Udruženja SuperU i vođa ovog projekta.\n„Večeras sam prvi put u Banja Luci koja je divan grad i mnogo nam je lepo bilo na koncertu .“ – dodaje Ana Mirjana Lukić učesnica projekta „Ro-k-ultura Bratunac“.\n© Copyright 2019, - development and design: bojan.vasic011@gmail.com\nUdruženje građana SuperU


RAJČEVIĆ: Kreirati viziju koja će služiti ekonomskom razvoju | Banjaluka.net\n“Ciljevi Ministarstva, čija je nadležnost značajno proširena, moraju biti identifikovani za svaki resor posebno. U naredne četiri godine moramo pokušati da povećamo naučnu produktivnost, osiguramo kvalitet na visokoškolskim ustanovama, ostvarimo međunarodnu vidljivost, te u skladu sa potrebama tržišta rada izvršimo reviziju upisne politike”, rekao je Rajčević u intervjuu Srni.\nKada je riječ o informacionom društvu, Rajčević naglašava da je potrebno kreirati četvorogodišnju strategiju razvoja elektronske uprave /e-uprave/, sa pratećim akcionim planom, i što prije krenuti u implementaciju elektronskih usluga upravnih organa da bi građanima i poslovnoj zajednici bio olakšan svakodnevni život, a javna uprava postala dostupnija, transparentnija i efikasnija.\n“U oblasti naučnotehnološkog razvoja moramo sagledati modalitete koji će dovesti do povezivanja privrede i naučnoistraživačke zajednice u smislu korišćenja komercijalne eksploatacije inovativnih ideja, a sigurno i povećati obim ulaganja u nauku i inovatorstvo”, dodao je Rajčević.\nPrema njegovom mišljenju, realizacija planova i dostizanje zacrtanih ciljeva ne može se vezivati za četvorogodišnji mandat.\n“Ipak, ukoliko trasiramo put ka njihovom ostvarivanju u doglednoj budućnosti, i shvatimo da je ovo zaista nacionalni prioritet, biću zadovoljan. Stvari moraju biti pokrenute, što prije to bolje i ubijeđen sam da, ukoliko kao društvo budemo imali jedan široki konsenzus o viziji razvoja Srpske baziranog na inovacijama i modernim tehnologijama, možemo brzo napraviti pomake”, kaže Rajčević.\nOn napominje da su u mandatima nekoliko prethodnih vlada Srpske i rada Agencije za informaciono društvo preduzeti određeni koraci kada je riječ o digitalizaciji društva.\nRajčević podsjeća da je u toku realizacija projekta uspostavljanja nacionalnog centra za upravljanje digitalnim identitetima, čijim će okončanjem svako preduzeće i građanin biti u prilici da dođe u posjed kvalifikovanog digitalnog sertifikata ili onoga što se kolokvijalno naziva i-aj-di /eID/.\n“To će biti nedvosmislena potvrda identiteta lica koje učestvuje u elektronskom poslovnom i pravnom prometu u Srpskoj. U praksi to znači da će putem ove kartice i sertifikata na njoj građani i poslovni subjekti moći da komuniciraju sa Vladom i vladinim organima, uz punu pravnu punovažnost elektronskih dokumenata, odnosno da će se njima moći identifikovati kao stranka u upravnom postupku, ali i elektronski potpisivati dokumente”, pojasnio je Rajčević.\nOn je rekao da je nedavno sa predsjednikom Vlade Republike Srpske Radovanom Viškovićem razgovarao o načinima poboljšanja rada upravnog aparata u kontekstu uvođenja sistema e-uprave.\n“Saglasili smo se da će se određene navike u radu morati mijenjati. Sistem elektronske uprave podrazumijeva upliv tehnologije i modernih metoda komunikacije na već razvijenu svijest i praksu o servisno-orijentisanoj upravi kod državnih službenika”, kaže Rajčević.\nPromjena svijesti, ocjenjuje on, u smislu javne uprave koja je servis građanima i poslovnom okruženju, a ne obrnuto, je uslov bez koga nema ni kvalitetnog sistema e-uprave.\n“Na tome ćemo insistirati kreiranjem jedinstvenog registra zaposlenih u javnom sektoru, povećanjem kontrole prisustva na radnom mjestu i objektivnog ocjenjivanja rada državnih službenika. Neke od tih aktivnosti ćemo preduzeti i pokrenuti već u prvih stotinu dana rada Vlade Republike Srpske”, tvrdi Rajčević.\nGovoreći o visokoškolskom obrazovanju u Republici Srpskoj, Rajčević napominje da je prioritet analiziranje kvaliteta nastave.\n“Mišljenja sam da je upravo izostanak osiguranja kvaliteta doveo do snižavanja kriterijuma na našim visokoškolskim ustanovama, bez obzira na prirodu osnivačkog kapitala. Moramo se zapitati i kako je moguće da licencirana visokoškolska ustanova istovremeno nije i akreditovana, odnosno zašto su ova dva procesa zakonski odvojena”, rekao je Rajčević.\nMoramo se zapitati, kaže on, i da li sve licencirane visokoškolske ustanove ispunjavaju uslove propisane zakonom, možemo li se oslanjati na samovrednovanje i kakav je zaista kvalitet nastavnog procesa.\n“Postoji percepcija kod određenog dijela javnosti da je stanje na pojedinim visokoškolskim ustanovama loše. Nisam sklon predrasudama i uvriježenim mišljenjima, ali sam sklon da reagujem u onim slučajevima u kojima se ovakva percepcija pokaže opravdanom. Pitanje kvaliteta visokog obrazovanja je vrhunsko nacionalno pitanje od kog zavisi budućnost Srpske i niko nema pravo da ga podredi bilo čijim interesima”, kategoričan je Rajčević.\nOn je ocijenio da je za Republiku Srpsku od izuzetnog značaja i inovatorstvo, navodeći da brojne studije potvrđuju da su inovacije ključne za razvoj konkurentnosti, stvaranje povoljnijeg poslovnog okruženja i jačanje privrede usklađene sa modernim svjetskim tokovima.\n“Zato je naš zadatak da podstaknemo povezivanje istraživačke zajednice, privrede i javnog sektora u dinamično partnerstvo kroz koje će se njegovati kultura inovacija i povećati naša konkurentnost”, izjavio je Rajčević.


"Delta" ulaže 30 miliona evra u Sava centar?\nKompanija "Delta holding" pobedila je u prvoj fazi tendera za javno-privatno partnerstvo za upravljanje "Sava centrom".\nList "Politika" navodi da je ta kompanija bila jedina zainteresovana i prijavljena i da je kao kvalifikovani partner izborila učešće u drugoj fazi postupka, koji će je dovesti do 49 odsto vlasništva nad kongresnim centrom i partnerstva sa Gradom Beogradom.\n"Svi dalji koraci u postupku zavise od procedure, koju vodi grad i koju ćemo mi u potpunosti poštovati. Sarađivaćemo sa njima i otpočeti renoviranje u što kraćem roku da 'Sava centru' vratimo sjaj koji zaslužuje", rekli su u kompaniji "Delta holding".\nNakon toga, Grad Beograd ima mesec dana da donese odluku da li će mu "Delta holding" postati partner sa kojim će potpisati ugovor o osnivanju zajedničkog privrednog društva radi rekonstrukcije i upravljanja kongresnim centrom.\nIz kompanije poručuju da su stručnjaci iz SAD procenili da je za renoviranje i modernizaciju "Sava centra" potrebno skoro 30 miliona evra, kao i da će poštovati reč stručnjaka kako bi "Centar" postao "primarni izbor prilikom biranja mesta za održavanje kongresa u ovom delu Evrope".\n“Delta” jedina dala ponudu za Sava centar\nDanas počinje 15. Beogradski festival igre


Otežano prema Bileći\nutorak, 22 decembar 2009 08:10\tZoran Šukić\nRegionalni put Krivača-Berkovići, juče je postu solju i rizlom, međutim saobraćaj se odvija otežano, s obzirom da je kolovoz pokriven zaleđenim snijegom, a zbog leda sinoć iz pravca Berkovića prema Bileći nije moglo da prođe nekoliko teretnih motornih vozila.\nStigao i prvi snijeg\nsreda, 16 decembar 2009 18:15\tZoran Šukić\nIako kalendarski zima nije nastupila, prvi snijeg koji je prekrio Dabarsko polje nije iznenadio putare ja elektičare koji su spremno dočekali ovu zimu.Netreba imati ni previše dugo pamćenje, pa se prisjetiti kako se oštra zima zna struštiti na Berkoviće, prekinuti elektro snabdjevanje i blokirati saobraćaj.\nUpotreba pirotehničkih sredstava na javnom mjestu kažnjiva je zakonom\nsreda, 09 decembar 2009 10:14\tZoran Šukić\nPovodom predstojećih božićnih i novogodišnjih praznika, Ministarstvo unutrašnjih poslova Republike Srpske organizuje akciju čiji je cilj da upozori građane na opasnosti koje prijete od nezakonite upotrebe pirotehničkih sredstava i oružja.\nS obzirom da je primjena petardi i ostalih pirotehničkih sredstava, kao i nezakonita upotreba oružja naročito izražena u periodu novogodišnjih i božićnih praznika,\nŽivotu dala cijenu po mjeri\npetak, 20 novembar 2009 08:14\tZoran Šukić\nNemam firmiranu garderobu,izlaske,putovanja ,ali to što imam nemože se novcem kupiti.\nTragajući za pričama neopterećenim svakodnevnim problemima,pričama koje svojom prirodnošću mogu da nam skrenu misli sa teških i sumornih tema, sigli smo u selo Podkom u opštini Berkovići.Ne slučajno.Čuli smo za Angelu Ćuk i krenuli da je potražimo.\nDan žalosti na dan sahrane\nponedeljak, 16 novembar 2009 13:54\tZoran Šukić\nDan sahrane patrijarha Srpske pravoslavne crkve gospodina Pavla u četrvratk 19. novembra proglašen je danom žalosti u Republici Srpskoj.\nVlada RS je na danas održanoj šestoj vanrednoj sjednici donijela odluku da se dan sahrane patrijarha Pavla proglasi danom žalosti i neradnim danom u Srpskoj, izjavila je Srni šef Biroa za odnose sa javnošću Vlade RS Vera Sajić.\nPREMINUO PATRIJARH SRPSKI GOSPODIN PAVLE\nBerkovići 06.11 Bez komentara\nSuzina ista vjekovima\nDabarsko polje pod vodom\nOve nedelje 23391\nOvog mjeseca 88558


Oliver Verhelji - Blic Online\nĐukanović: Ohrabrujuće poruke o ekonomsko-investicionom planu za Zapadni Balkan\nPredsednik Crne Gore Milo Đukanović istakao je da su ohrabrujuće poruke o novom ekonomsko-investicionom planu za zapadni Balkan, vrednom 29 milijardi evra, te da je poseta komesara EU za susedsku politiku i proširenje Olivera Varheljija neposredno nakon objavljivanja izveštaja Evropske komisije važna za region.\nVisoki predstavnik EU Đuzep Borelj i komesar za susedske odnose i proširenje Oliver Varheji poručili su danas da se Evropska unija raduje saradnji sa novom vladom Srbije, kako bi se brzo nastavile hitne reforme neophodne za pristupanje Srbije EU.\nVarheji: Pomoći ćemo Zapadnom Balkanu u medicinskoj opremi\nKomesar za proširenje Oliver Varheji kaže da EU razmara sve mogućnosti kako bi pomogla Zapadnom Balkanu u borbi protiv krize nastale izbijanjem pandemije korona virusa.\nEvropska unija mora da vrati poverenje i kredibilitet, tako što će zemlje Zapadnog Balkana tretirati kao buduće članice EU, izjavio je evropski komesar za proširenje Oliver Varhelji.\nVarhelji i Đukanović razgovarali o spornom Zakonu: Dijalogom doći do rešenja prihvatljivog za obe strane\nEvropski komesar za proširenje Oliver Varhelji izjavio je danas u razgovoru sa predsednikom Crne Gore Milom Đukanovićem da do rešenja o Zakonu o slobodi veroispovesti treba pokušati doći dijalogom, na način koji će biti prihvatljiv za obe strane.\nKomesar EU za susedstvo i pitanja proširenja Oliver Varhelji sastaće se u petak u Podgorici sa najvišim zvaničnicima Crne Gore. Varhelji će razgovarati sa predsednikom Crne Gore Milom Đukanovićem i predsednikom Vlade Duškom Markovićem.\nEvrospki komesar za susedsku politiku i proširenje Oliver Varheji pozvao je danas stranke u Srbiji da učestvuju na predstojećim izborima.


HRT: Prijateljstvo Rusije i Kine nema ograničenja\n02:45 / 05.02.2022.\nPrijateljstvo Rusije i Kine nema ograničenja\nObjavljeno: 5. veljače 2022., prije 101 dan\nFoto: Aleksey Druzhinin / REUTERS\nUoči otvorenja Zimskih olimpijskih igara i u vrijeme velikih međunarodnih napetosti, susreli su se kineski i ruski predsjednik, Xi Jinping i Vladimir Putin. Složili su se u, kako su rekli, osudi politizacije Olimpijskih igara. Domaćin je naglasio da je čovječanstvo suočeno s brojnim izazovima i krizama, a obojica su istaknula da prijateljstvo Kine i Rusije nema ograničenja.\nVijeće sigurnosti: SAD i Rusija međusobno se optužuju za "provokaciju"\nSAD, Rusija, Kina, Francuska i UK: Nema pobjednika u nuklearnom ratu\n- Spreman sam surađivati s predsjednikom Putinom kako bismo iscrtali budućnost i osigurali vodstvo za međusobne odnose pod novim povijesnim okolnostima i promicali transformaciju visoke razine povjerenja između Kine i Rusije u suradnju na svim poljima, kazao je kineski predsjednik Xi Jinping.\n- Naši bilateralni odnosi zaista se stabilno razvijaju u dugu prijateljstva i strateškog partnerstva. Iako se nismo osobno susretali već dvije godine, zadržali smo blisku komunikaciju preko video konferencija, telefonskih poziva i slično, izjavio je Vladimir Putin, predsjednik Ruske Federacije.


- Kako platu nije opravdala, izvukla je još jednom koke iz Morovića kao adut svog psihodeličnog radnog mesta i kandidovala se po ko zna koji put za Minhauzena godine. Spinujući i izmišljajući svakodnevno gomilu laži, više ne postoji šansa da kada vam ova žena kaže dobar dan, ne proverite da li je veče. - dodala je ona.\n- Shvatajući da ne postoji baš ništa čime mogu da i najmanje uzdrmaju poverenje građana koje Aleksandar Vučić ima, pokušavaju, zagledajući se u njegov zdravstveni karton, da ciljaju njegovu decu i brata.\n- Ta monstruozna, beskrupulozna kampanja koju preko svojih portala, novina i televizija vodi tajkun protiv poštene i pristojne Srbije udarajući na Danila i Andreja Vučića nije zabeležena ni u najširim svetskim razmerama.\nREAKCIJE POSLANIKA NA MARINIKU I ALEKSIĆA: Đilasovi stipendisti bljuju najgore laži o Vučiću\n14. 10. 2021. u 13:26\n- Udarci toliko bedni i niski, ali odraz bede i kukavičluka onog koji ih plasira, besprizornog skorojevića sa punim džepovima tuđeg novca Dragana Đilasa - rekla je Božićeva.\n- I dok prodajući svoj obraz za mrvu sa stola Dragana Đilasa, Marinika Tepić ne preza da udari ni na decu ni na porodicu svojih političkih protivnika, dokazujući svim svojim besmislom pokornost i poslušnost svom jedinom gazdi-novcu, sa druge strane porodica Tepić i Đilas ostaju u Vučićevoj Srbiji bezbedna i zaštićena i nikoga se ne tiču!\n- Poslednjim lažima u nizu, Marinika Tepić, žena koja najbliže veze neguje sa narko dilerima i kriminalcima, bukvalno ucenjuje glavu Andreja Vučića direktno mu ugrožavajući po ko zna koji put bezbednost i život!\n- Očigledno je da joj se može, tužilaštvo pitam dokle?\n- Dokle žena sa osvedočenim vezama sa podzemljem, stotinama puta uslikana sa narko dilerima, ubicama i kriminalcima može slobodno da crta metu na čelu članovima porodice Vučić?!\n- Do koje granice će se tolerisati nedela žene po čijoj se želji i afinitetima iseljavaju novinari, a po potrebi valute za koju radi Srbi proglašavaju genocidnim narodom?\n- Očigledno je da joj se može, tužilaštvo pitam dokle? - pitala je Božić na kraju.\nMarinika Tepić Sandra Božić Aleksandar Vučić


AMBASADOR BUGARSKE U VRANjU Za prekograničnu saradnju 29 miliona evra - InfoVranjske\nAMBASADOR BUGARSKE U VRANjU Za prekograničnu saradnju 29 miliona evra\nAmbasador Bugarske u Srbije, njegova ekselencija Radko Vlajkov i gradonačelnik Vranja Slobodan Milenković ragovarali su u ponedeljak u Vranju o mogućnostima prekogranične saradnje, čije se jačanje u aktuelnom trenutku finansijski podržava iz IPA fondova.\n– U novembru nas očekuje potpisivanje ugovora sa gradom Montana o izgradnji fudbalskog stadiona, a pripremili smo još dva projekta iz oblasti ekologije sa kojima ćemo aplicirati uz podršku partnera iz Bugarske – rekao je Milenković.\nAmbasador Vlajkov naglasio je da je sa ljudima iz Vlade Srbije razgovarao na temu produbljivanja saradnje.\n– Vrlo smo zainteresovani da partnerski nastupimo, jer do 2020. godine opredeljeno je 29 miliona evra za projekte između Bugarske i Srbije.\nTu mogućnost treba da iskoristimo na najbolji mogući način – kazao je Vlajkov.\nU razgovorima sa ambasadorom Bugarske učestvovali su i državni sekretar u Ministarstvu privrede Dragan Stevanović, narodni poslanik i šef vranjskog SNS Slaviša Bulatović i načelnik Pčinjskog upravnog okruga Srećko Pejković.


Selaković s ministrom spoljnih poslova Nemačke: Srbiji uskoro 300.000 vakcina iz kovaks programa | Blok vesti\nSelaković s ministrom spoljnih poslova Nemačke: Srbiji uskoro 300.000 vakcina iz kovaks programa\nMinistar spoljnih poslova Nemačke Hajko Mas izjavio je danas, posle sastanka sa ministrom spoljnih poslova Srbije Nikolom Selakovićem, da će u narednim nedeljama u okviru programa kovaks na Zapadni Balkan stići više od milion vakcina i da je EU odlučila da region podrži sa 12 miliona evra.\nNikola Selaković i Hajko Mas Foto: FoNet/AP\nMas je na konferenciji za novinare u Berlinu rekao da je Srbija u pogledu vakcinacije imala neverovatan tempo.\nSelaković je izrazio zahvalnost Masu na informaciji da će Srbiji u kratkom roku biti isporučeno 300.000 vakcina iz kovaks programa.\nNa pitanje novinara zašto Nemačka ne pošalje vakcine na Zapadni Balkan kao politički gest i da li je za Srbiju Kina pouzdaniji partner od EU, Mas je rekao da u Nemačkoj postoje ljudi koji kritikuju Srbiju što je primila vakcine iz Rusije i Kine, ali da nije njegovo da to komentariše.\n"Ja sam čuo da je Kina obećala vakcine za 46 zemalja i to me ne pogađa. Verujem da mi imamo problem sa tim da ono što radimo u EU ne možemo da predstavimo na pravi način. Morali bismo da razgovaramo da će kovaks do kraja maja isporučiti vakcine u više od 100 zemalja, u kovaksu imamo tri milijarde obezbeđenih vakcina, a do kraja maja će kovaks na raspolage staviti više od milion vakcina za Zapadni Balkan", rekao je Mas.\nOn je istakao da je EU vakcinisala duplo više ljudi po glavi stanovnika nego Kina i Rusija i da će samo Fajzer ove godine proizvesti više od dve milijarde vakcina.\n"Kada pogledate te brojke, onda ne morate posebno da se uzbuđujete ako se iz Rusije i Kine isporučuju vakcine u druge zemlje", rekao je Mas.\nSelaković je naglasio da je Srbija kupila vakcine od Kine, Rusije, Fajzer-Bionteka i Astrazeneke i da se držala principa da ne postoji važnija stvar od zaštite zdravlja stanovnika.\n"Mi smo od početka bili kontributori, učestvovali smo i u istraživanju i uložili dva miliona evra, a unapred smo uplatili 4,8 miliona evra za vakcine, ali do danas nismo dobili nijednu dozu iz kovaksa, dok je nacelom Zapadnom Balkanu jedino Albanija dobila donaciju iz Italije 915 vakcina", rekao je Selaković.\nJedna od tema sastanka bile su i evropske integracije, a Mas je istakao da Nemačka veoma ozbiljno shvata evropsku perspektivu Zapadnog Balkana i da prema njihovom mišljenju Srbija pripada EU.\nOn je istakao da je dugoročni cilj Nemačke da sve zemlje Zapadnog Balkana postanu članice EU i da je proces proširenja politički prioritet za tu zemlju.\n"Ohrabrujemo Vladu u Beogradu da angažovano sprovede reformu u oblasti vladavine prava i slobode medija", rekao je Mas i dodao da se nada da će uskoro moći da poseti Beograd.\nSelaković je dodao da je ukazao na potrebu otvaranja očiglednije evropske perspektive zemljama Zapadnog Balkana.\nNije bilo dobre saradnje između bivše administracije SAD i EU što se tiče procesa normalizacije odnosa Srbije i Kosova, rekao je Mas i dodao da je razgovarano sa novom američkom administracijom, u kojoj postoji potreba za tešnjom saradnjom u tim pitanjima.\nJoš jedna od tema bio je odnos Beograda i Prištine, a Selaković je rekao da je Masu izneo poziciju Srbije da kompromis ne znači da jedna strana dobije sve, a druga ništa.\nNa pitanje novinara o izjavama Aljbina Kurtija da dijalog sa Beogradom nije prioritet i da li će Brisel i Berlin reagovati na to, Mas je rekao da ne može da oceni kakva će biti reakcija Brisela, dodavši da ostaje pri stavu da promena granica nije korisna.\nPrevious articleBRAZILCI HTELI DA POSVAĐAJU NADALA I ĐOKOVIĆA: Dobili su šmekerski odgovor od Španca\nNext articleZoran Đorđević imenovan za v.d. direktora Pošte Srbije


Bezbednost, zdravlje na radu i zaštita od požara — Srednja medicinska i IT gimnazija\nKursevi i obuke Bezbednost, zdravlje na radu i zaštita od požara\nKurs i obuka - kako da legalno i uspešno rešavate probleme nastale usled povreda na radu\nDa bi poslodavac bio u mogućnosti da određene poteškoće, koje nastanu usled povreda na radu reši na zakonom propisan način, mora nadležne u kompaniji edukovati, a kako bi bili upoznati sa svim pravno dozvoljenim sredstvima u tom slučaju.\nOsnovna načela zakona kojim se reguliše bezbednost i zdravlje na radu će biti predstavljena polaznicima. A akcenat će predavači staviti na one njegove odredbe, koje se tiču obezbeđivanja propisanih uslova za izvođenje građevinskih radova.\nUkratko će biti predstavljen Zakon o bezbednosti i zdravlju na radu, sa fokusom na član broj 42 tog zakona. Biće prezentovane različite vrste rizika na radnim mestima, ali i objašnjeno kako se na najbolji mogući način vrši njihova procena.\nPolaznici će biti upoznati sa načinom rada inspekcije i sa oblašću njenog delovanja, te sa ovlašćenjima koja imaju, a akcenat će biti stavljen na pravilno popunjavanje kontrolnih lista i pripremu dokumentacije koju će inspektori pregledati.\nTrebalo bi da polaznik bude upoznat sa onim odredbama Zakona o zaštiti od požara, koje se odnose na obaveze nadležnih u tim službama u okviru kompanije. Naravno da će profesori govoriti i o kaznenim odredbama u slučaju nepoštovanja zakona.\nSa pravilnicima koji se odnose upravo na pomenutu opremu i njeno pravilno korišćenje će biti upoznati polaznici ove specijalizovane edukacije. Profesori će im ukazati i na to šta se događa u praksi kada se odredbe tih pravilnika ne poštuju.\nKurs i obuka - kako se procenjuju rizici u sferi zaštite imovine, lica i poslovanja\nProfesori će akcenat staviti na one rizične situacije, koje se najčešće događaju, a odnose se kako na oblast zaštite imovine, tako i na zaštitu poslovanja i lica. Takođe će biti ponuđeni i primeri, a zarad lakšeg savladavanja konkretne teme.\nOsnovna tema ove edukacije je vezana za prezentovanje zakonskih odredbi vezano za sistem zaštite životne sredine, a kojom prilikom će polaznici saznati ko su sve zagađivači životne sredine i koje su sve njihove zakonom propisane obaveze.\nPodrazumeva se da će profesori prvo objasniti šta se teoretski smatra pod pojmom udesa, a onda će biti prezentovane odredbe Zakona o vanrednim situacijama, koje su primarno vezane za zaštitu od udesa i planiranje aktivnosti u tom slučaju.\nUz to što će polaznici obuke biti u prilici da dobiju podatke o tome kako na zdravlje zaposlenih utiču ekrani i elektromagnetna polja, biće im omogućeno da saznaju i na koji način se zaposleni od njihovog negativnog zračenja mogu zaštititi.\nIako je programom ovog specijalizovanog kursa obuhvaćen i teorijski deo, profesori će se fokusirati na praktičan rad, tako da će apsolutno svaki polaznik po završetku edukacije biti u mogućnosti da plan za zaštitu požara izradi samostalno.\nKoja je osnovna razlika između otpada i opasnog otpada će saznati svaki polaznik kursa, s tim što će predavači fokus staviti na postupak koji se odnosi na upravljanje onim otpadom, koji se prema trenutno važećim pravilima tretira kao opasan.\nPredviđeno je programom da akcenat bude stavljen na prezentovanje Pravilnika o bezbednosti mašina. A tom prilikom će prisutni dobiti informacije i o tome koje sve odredbe uključuje Direktiva Evropske Unije za stavljanje mašina na tržište.\nNaravno da će polaznici biti upućeni u to šta se karakteriše kao otpad i na koji način se njim mora rukovati da ne bi došlo do zagađenja životne sredine. Biće govora i o onim pravnim aktima, koja se odnose na sve faze upravljanja otpadom.\nIako će profesori ukratko predstaviti celokupan Zakon o bezbednosti i zdravlju na radu, podrazumeva se da će akcenat kursa biti stavljen na one njegove odredbe, koje se tiču građevinarstva, a polaznicima će biti ponuđeni i primeri iz prakse.\nKurs i obuka - šta treba da znate o beneficiranom radnom stažu\nSaznaće polaznici obuke kako se prema zakonu tačno definiše beneficirani radni staž, odnosno koje kategorije zaposlenih imaju mogućnost da ga ostvare. Svakako će im biti predstavljeni zakoni Republike Srbije, kojima je ta oblast definisana.\nSa osnovnim pravilima, odnosno tehničkim merama koje navodi Preporuka za zaštitu od požara stambenih, poslovnih i javnih zgrada će biti upoznati svi koji odluče ovaj seminar da pohađaju. Akcenat će biti stavljen na mere za zaštitu od požara.\nPrvenstveno će predavači predstaviti Zakon o penzijskom i invalidskom osiguranju, ali i Zakon o bezbednosti i zdravlju na radu Republike Srbije. A poseban osvrt će biti napravljen na one odredbe tih zakona, koje se tiču baš povreda na radu.\nPredviđeno je programom da polaznici budu informisani o tome šta navodi Pravilnik o bezbednosti liftova, te kako se njegovi navodi moraju implementirati u praksu. Takođe će biti objašnjeno i kako treba postupati da ne bi došlo do grešaka.\nPredviđeno je da vrlo detaljno tokom ovog kursa bude predstavljen Pravilnik o opremi i zaštitnim sistemima namenjenim za upotrebu u potencijalno eksplozivnim atmosferama, a kako bi polaznici bili upoznati sa odredbama koje on podrazumeva.\nŠta spada u oblast medicine rada je osnovna tema, kojom će se baviti edukacija. Svakako će biti prezentovane osnovne odredbe Zakona o bezbednosti i zdravlja na radu, ali i nove tendencije, koje su u oblasti medicine rada trenutno aktuelne.\nTokom ove obuke će polaznici imati priliku da saznaju šta je tačno lična zaštitna oprema, a biće upoznati i sa vrstama i kategorijama te opreme. A profesori će akcenat staviti na prezentovanje osnovnih odredbi Zakona o tehničkim zahtevima.\nOblast zaštite od požara je definisana zakonom, a sa njim će i biti upoznat svaki polaznik. Saznaće i zašto je važno primenjivati odredbe trenutno aktuelnog Zakona o zaštiti od požara i kako se na poslovanje odražava njihovo nepoštovanje.\nPredviđeno je programom da polaznici budu upoznati sa odredbama pravilnika, koji je zvanično usvojen 2013. godine i kojim se definišu zahtevi vezano za tehničke karakteristike one opreme, koja može da bude plasirana na tržište naše zemlje.\nKurs i obuka - upoznajte se sa principima vrednovanja građevinskih objekata\nAkcenat će biti stavljen na upoznavanje prisutnih sa investicionim projektima u građevinarstvu, a tada će im biti objašnjen i postupak računanja proizvodne cene, ali i kako funkcioniše vrednovanje finansijskih sredstava uloženih u gradnju.\nNe samo da će se teoretski upoznati sa sredstvima koja se koriste za gašenje požara, kao i sa njihovim osnovnim tehničkim karakteristikama, nego će polaznici imati isto tako priliku da praktično nauče kako se kojim od njih pravilno rukuje.\nPored upoznavanja sa odredbama navedenih zakona polaznici će saznati i koja dokumenta poslodavac mora da donese, da bi njegovo poslovanje u potpunosti bilo u skladu sa Zakonom o zaštiti od požara i Zakonom o bezbednosti i zdravlju na radu.\nUz to što će polaznici ovog kursa biti informisani o osnovnim odredbama Zakona o upravljanju otpadom Republike Srbije, tokom nastave će biti u prilici i da saznaju šta se događa u praksi kada se odredbe tog zakona ne poštuju kako bi trebalo.\nKurs i obuka o propisima vezanim za bezbednost i zdravlje na radu\nU skladu sa nastavnim programom ovog kursa, fokus će biti isključivo stavljen na predstavljanje trenutno aktuelnog Zakona o bezbednosti i zdravlju na radu, tako da će svi polaznici naučiti kako se njegov odredbe pravilno primenjuju u praksi.\nPolaznici će naučiti kojoj kategoriji pripadaju skladišta, a akcenat će biti stavljen na njihovu zaštitu od požara, te na one aspekte koji moraju biti usklađeni u svim fazama, počev od projektovanja, pa do izgradnje i kasnije korišćenja.\nKurs i obuka o sertifikaciji i usklađivanju elektronskih proizvoda sa aktuelnim propisima\nSa osnovama Pravilnika o elektromagnetskoj kompatibilnosti iz jula 2017. će detaljno da budu upoznati polaznici. A fokus se stavlja na važnost usklađivanja elektronskih proizvoda sa navodima tog pravilnika, kao i na poštovanje sertifikacije.\nKurs i obuka o specifičnostima upravljanja u vanrednim situacijama\nPrvo i osnovno što će svaki polaznik naučiti jeste šta se zvanično smatra pod pojmom vanredne situacije. A profesori će im takođe objasniti i kako bi trebalo da u tom slučaju budu kordinirane upravljačke aktivnosti, sa ciljem zaštite ljudi.\nSa osnovnim zakonskim aktima koja na teritoriji Republike Srbije regulišu bezbednost i zdravlje na radu će se upoznati polaznici. Akcenat će biti stavljen na prezentovanje odredbi koje su usmerene na obaveze poslodavca prema zaposlenima.\nSa obavezama koje menadžer ima će se upoznati kandidati, a onda će im biti navedeno zašto je važno da pravilno primeni sve što podrazumeva program bezbednosti na radu. Kroz primere će biti objašnjeno koje su greške u praksi i kako ih izbeći.\nKurs i obuka za primenu pravila ergonomije radnih mesta\nDa bi bio poboljšan kvalitet rada zaposlenih, oni moraju sa zdravstvenog aspekta biti zaštićeni, a tome će biti posvećen kurs. Upoznaće se polaznici sa ergonomijom radnih mesta i sa pravilima koja se primenjuju sa ciljem zaštite zaposlenih.\nKurs i obuka za vođenje evidencije vezane za bezbednost i zdravlje na radu\nNakon uopštenog upoznavanja Zakonom o bezbednosti i zdravlju na radu će polaznici da budu upoznati i sa načinom vođenja evidencije. Biće sprovedene i vežbe, te će se upoznati i sa Pravilnikom o evidencijama i njegovim osnovnim odredbama.\nIzuzetno značajan segment poslovanja bilo koje kompanije jeste i bezbednost, zdravlje na radu i zaštita od požara, a budući da se pravila u toj oblasti neprekidno menjaju važno je da nadležni u preduzećima sa njima budu upoznati.\nUpravo to jeste razlog zbog čega se mnogobrojni kursevi i obuke u oblasti bezbednosti i zaštita od požara organizuju, tako da se pored ostalog polaznicima nudi mogućnost da nauče kakav je uticaj bezbednosti i zdravlja zaposlenih na uspeh poslodavca, odnosno kako se vrši implementacija programa bezbednosti na radu.\nU ponudi je i stručni seminar - upoznajte se sa pravilnikom o emitovanju buke tokom izvođenja radova, a zainteresovani mogu da nauče i kako da osiguraju bezbednost prilikom izvođenja građevinskih radova, odnosno kako da procene rizike i opasnosti na radnim mestima.\nPored pomenutih, ponudom je obuhvaćena i obuka i kurs - upoznajte bezbednosne propise koji se odnose na liftove, a pojedinci mogu isto tako da se upoznaju i sa principima vrednovanja građevinskih objekata.\nŠta treba da znate o izgradnji garaža i visokih zgrada je tema još jedne edukacije koja je u ponudi, a sprovodi se i kurs i obuka za primenu pravila ergonomije radnih mesta. Zinteresovanima se nudi prilika da nauče kako da se pripreme za posetu inspekcije i popune kontrolne liste, kao i da saznaju kako elektromagnetna polja i ekrani utiču na zdravlje zaposlenih, te da se informišu o bezbednosti i zdravlju na radu u oblasti građevinarstva.\nUkoliko to bude bilo potrebno, biće organizovan i stručni seminar - šta treba da znate o beneficiranom radnom stažu, a ko god želi može da nauči i kako se ocenjuje usklađenost opreme pod pritiskom sa aktuelnim propisima, te da se osposobi za vođenje evidencije vezane za bezbednost i zdravlje na radu.\nNaravno da će svaki polaznik imati priliku da nauči i kako deluju rukovodioci službe za zaštitu od požara u organizacijama, a tu je i stručna obuka i kurs - upoznajte se sa odredbama Zakona o zaštiti od požara.\nNa koji način funkcioniše sertifikacija i usklađivanje elektronskih proizvoda sa aktuelnim propisima je isto tema jedne od stručnih edukacija, a postoji mogućnost i da se kandidati upoznaju sa novim propisima o ličnoj zaštitnoj opremi.\nTrebalo bi pomenuti i to da se sprovodi specijalizovani seminar - saznajte šta je propisano pravilnikom o bezbednosti mašina, a otvorena je mogućnost i da se polaznici upoznaju sa time kako se procenjuju rizici u sferi zaštite imovine, lica i poslovanja.\nKoje su sve specifičnosti upravljanja u vanrednim okolnostima, ali i koji su to propisi vezani za bezbednost i zdravlje na radu su teme koje obrađuju pojedinačne edukacije. Takođe se u ponudi nalazi i stručna obuka i kurs - upoznajte se sa pravilnikom koji se odnosi na eksplozivnu opremu, a ko god želi ima mogućnost da upiše stručni seminar - šta treba da znate o povredama na radu, te da se upozna sa sredstvima za gašenje požara.\nPored ostalih, kandidatima je omogućeno i da pohađaju edukaciju kako bi naučili da prave plan za zaštitu od požara, te da usklade poslovanje sa Zakonom o zaštiti od požara i bezbednosti i zdravlju na radu.\nAko nekoga zanima kako da legalno i uspešno rešava probleme nastale usled povreda na radu, može takođe pohađati stručnu edukaciju koja se tom temom bavi.\nNaravno da je ponudom obuhvaćen i stručni seminar o protivpožarnoj zaštiti skladišta, a ko god želi može saznati koje su obaveze proizvodnih i radnih organizacija u vezi sa otpadom, odnosno koje obaveze imaju zagađivači životne sredine.\nSvakako da je otvorena mogućnost i za pohađanje edukacije, tokom koje se polaznicima nudi mogućnost da se upoznaju sa modernim tendencijama u medicini rada, ali i da saznaju šta sve podrazumeva obaveza izveštavanja o otpadu, odnosno kako se upravlja opasnim materijama.\nBitno je naglasiti i to da sve obuke i kursevi u oblasti bezbednosti, zdravlja na radu i zaštite od požara imaju tačno utvrđen program, koji je usklađen sa pravilima navedenim od strane Ministarstva prosvete, nauke i tehnološkog razvoja naše zemlje.\nBudući da je u pitanju propisno sertifikovana obrazovna institucija, to znači da svaki polaznik nakon završenog specijalizovanog seminara iz oblasti bezbednosti i zaštite od požara postaje vlasnik validnog sertifikata. A u skladu sa trenutno važećim pravilima će on taj dokument upisati pri Nacionalnoj službi za zapošljavanje u svoj radni dosije, a podrazumeva se da ima pravo njime da se koristi u praksi, kako bi potencijalnom poslodavcu podneo validan dokaz o kvalifikovanosti za bavljenje određenim poslom.\nU slucaju da određeni kursevi i obuke iz oblasti bezbednosti, zdravlja na radu i zaštite od požara uključuju i praksu, ona će biti organizovana isključivo u neposrednoj saradnji sa najboljima u konkretnoj struci.\nIzuzev redovnog, odnosno vanrednog školovanja za određena zanimanja iz ovih oblasti se nudi i mogućnost kako dokvalifikacije, tako isto i prekvalifikacije, a omogućeno je i stručno osposobljavanje za zanimanja iz oblasti bezbednosti, zdravlja na radu i zaštite na radu.\nPotrebno je da svako ko je zainteresovan izvrši prvu prijavu za praćenje konkretne edukacije, a nakon toga i da dođe lično, te priloži propisana dokumenta, kako bi zvanično bio izvršen upis.\nŠto se tiče prijavljivanja, kandidati imaju pravo svakog radnog dana da kontaktiraju ili putem telefona zaposlene ove institucije ili da dođu lično i na taj način izvrše prijavu. Naravno da im je dozvoljeno i da osnovne podatke, tačnije prezime i ime, zatim datum rođenja i broj telefona, pošalju na zvaničnu mejl adresu, posle čega su obavezni da pristupe upisu.


20 Sep 2021 - 02:16 Vesti Link\nIlon Mask je bio u dobrom raspoloženju tokom svog pojavljivanja na Svetskom kongresu vozila za novu energiju. U svojoj poruci pohvalio je kineske proizvođače automobila, za koje je ocenio da su „najkonkurentniji na svetu“.\n"Izuzetno poštujem mnoge kineske proizvođače automobila“, rekao je Mask, dodajući da su proizvođači automobila u zemlji posebno snažni u softveru. „Javno raspoloženje i podrška električnim vozilima nikada se nisu videli jer znaju da je to budućnost", rekao je on.\nTesla se suočio sa teškim mesecima u Kini nakon uglavnom pozitivne dobrodošlice. Kina je ključno tržište za kalifornijskog proizvođača automobila jer je najveće svetsko tržište električnih vozila, sa dodatnom opasnošću da ima dosta domaće konkurencije u proizvodnji električnih vozila. U maju je Teslina prodaja prepolovljena zbog kritika javnosti i vlade. Optužbe za lošu uslugu nakon prodaje izazvale su negativna mišljenja o brendu, a lokalni list je rekao da je „arogantan i nadmoćan stav“ kompanije "odvratan i neprihvatljiv".\nMask je govorio o bezbednosti podataka, ponavljajući da kompanija radi sa nacionalnim vlastima na obezbeđivanju bezbednosti podataka koje prikupljaju njihova vozila. Tesla je udovoljio zahtevu kineske vlade za skladištenje podataka prikupljenih lokalnim automobilima u zemlji.\nKina je nastavila sa razvojem naprednih mašina koje će moći da prate podatke koje u inostranstvo šalju automobili koji se voze njenim ulicama. Sistem, koji analizira put prenosa podataka, trenutno se testira na vozilima stranih proizvođača automobila, uključujući i Teslu.


Evropska unija – između nacije i globalizacije | Centar za evropske politike Evropska unija – između nacije i globalizacije – Centar za evropske politike\n29. mart 2018. – Ambasador Duško Lopandić, bivši šef Misije Republike Srbije u Briselu i član našeg Saveta je u četvrtak, 29. marta, u atrijumu Narodne biblioteke, predstavio svoju novu knjigu Evropska unija: između nacije i globalizacije.\nNa događaju su govorili Suzana Grubješić, generalna sekretarka Evropskog pokreta u Srbiji, profesor Pravnog fakulteta Radovan Vukadinović, naučni saradnik u Institutu za evropske studije (IES) profesor Slobodan Zečević, Srđan Majstorović, predsednik Upravnog odbora Centra za evropske politike, Gojko Božović, osnivač i glavni urednik izdavačke kuće Arhipelag, kao i autor knjige Duško Lopandić.\nLopandić je kazao da je želeo da javnosti da knjigu kojom će ih navesti na razmišljanje o procesu evropskih integracija i da pruži doprinos uključivanju šireg kruga građana u debatu o budućnosti i o identitetu EU, jer se „Evropa ubrzano menja pred našim očima, i mi, budući da smo na tom putu, treba da budemo uključeni u najnovija dešavanja.“\nUnija uprkos svim krizama, ostaje najznačajniji faktor u ovom regionu i najveća svetska ekonomska sila, dodao je Lopandić.\nOd puta u EU ne smemo odustati, jer naše članstvo u njoj je dobra stvar za privredu, za građane i civilno društvo, dobro za budućnost naše države, kaže autor.\nKrupne promene su pred Evropskom unijom, rekla je Grubješić. Ona je dodala da je potrebno organizovati što više debata na tu temu jer, kako kaže, građani u Srbiji nisu dovoljno uključeni u debate koje se vode o budućnosti Unije. Ona je takođe upozorila na opasnost od jačanja populizma, kako u Evropskoj uniji, tako i u državama Zapadnog Balkana. „Populizam je vrlo opasan jer podriva temelje demokratije“, naglasila je Grubješić.\nGrubješić je takođe istakla kako je burna prošlost ovog regiona jedan od razloga zašto kasnimo sa procesom evropskih integracija.\n„Dok se u Evropi dešavala integracija, mi smo imali dezintegraciju“, objasnila je Grubješić.\nProfesor Pravnog fakulteta, dr Vukadinović, rekao je da je knjiga ambasadora Lopandića dobar način da se evropska ideja približi i objasni građanima, budući da je „evropska ideja nije nešto što je izvan nas, već nešto što je u nama”, rekao je Vukadinović.\nPored toga, Vukadinović je pokrenuo pitanje da li EU može da „preživi“ sve krize i izazove koje su pred njom, budući da se često čini da je EU stvorena samo za dobra vremena, na terenu koji „nije trusan“.\nKnjiga je odraz stručnog mišljenja, ali i ličnog, intimnog iskustva, što je čini posebnom, rekao je Zečević. On je naglasio da za Srbiju članstvo u EU nije magično rešenje, ali je značajno jer je potvrda njenog napredovanja i normalizacije.\nSrđan Majstorović je primetio kako se u ovoj knjizi ambasadora Lopandića zapravo „tri knjige u jednoj“.\n„Prva knjiga je ozbiljan udžbenik i teorijska analiza istorijata i razvoja ideje ujedinjenja evropskih država, kao i ostvarivanja ideje o stogodišnjem miru u Evropi. Druga knjiga je priručnik za komuniciranje sa javnošću o temi EU. To je nešto na čemu moramo raditi, budući da je sada taj prostor zatrpan suvoparnim raspravama. Treća, meni najdraža knjiga, sadržana je u privatnim pismima, koja predstavljaju intimno otvaranje autora prema čitaocu“, rekao je Majstorović.\nMajstorović je rekao kako se slaže sa Lopandićem da je „EU dete rata i katastrofa“, pa kako građani Balkana, koji su ratove iskusili, imaju puni legitimitet da budu predstavnici Evropljana.\n„Profesor Lopandić je u pravu kada kaže da članstvo nije nikakav zlatni klub. Članstvo u EU nije cilj, cilj je promeniti sebe, vratiti poverenje u institucije, kako bismo mogli da damo istinski pečat Uniji i doprineli budućnosti Kontinenta. Ovo zahteva ne samo angažman ne samo državnog vrha Srbije, već i svih građana“, rekao je Majstorović.\n„Ova knjiga predstavlja sjajan doprinos otvaranju jedne istinske debate o Uniji i kakvoj buducnosti zelimo da se okrenemo“, zaključio je Majstorović\nBožović je rekao kako je knjiga vrlo aktuelna s obzirom da se „pitanje nacija i identiteta ponovo javlja na evropskoj političkoj pozornici, iako je izgledalo da je to nešto što smo prevazišli“, a da je globalizacija jedan „širok kontekst u kojem EU pokušava da utemelji svoju ulogu“.


Sve nijanse rezolucije - 02.07.2015, Sputnik Srbija\nPavle Jevremović, bivši ambasador Srbije pri UN kaže da očekuje da će doći do uravnoteženog teksta rezolucije, ali da ne očekuje da će neko uložiti veto. 02.07.2015, Sputnik Srbija\npolitika, vesti, velika britanija, srebrenica, potočari, srbija, pavle jevremović, savet bezbednosti\n14:23 02.07.2015 (Osveženo: 16:19 05.10.2015)\n© Wikipedia / By Yann Ujedinjene nacije\nStiže četvrta verzija rezolucije o Srebrenici\n2 Jul 2015, 10:07\nZa pet dana, tačnije 7. jula znaće se koja, čija i kakva rezolucija o Srebrenici će se naći pred članicama Saveta bezbednosti u Ujedinjenim nacijama.\nZa sada, o Srebrenici postoje četiri verzije. Prvu je predložila Velika Britanija, drugu Ruska Federacija, treća je, prema pisanju medija, kombinacija ruske i britanske, a četvrta se još čita u kabinetima.\nO kojoj će se rezoluciji glasati? Da li toliko verzija tekstova rezolucije znači da u SB nema saglasnosti o britanskoj u kojoj dominira reč „genocid“ i da će biti veta?\nJevremović u razgovoru za Sputnjik kaže da očekuje da će se do kraja doći do uravnoteženog teksta za rezoluciju, koja će, kako kaže, biti prihvatljiva. Međutim, veto ne očekuje.\n1 Jul 2015, 08:11\n„Veto je vrlo krupna stvar i niko neće da preuzme moralnu i političku odgovornost da na tako važnom međunarodnom pitanju blokira Savet bezbednosti. Zato verujem da će se naći kompromis oko teksta“, kaže Jevremović.\nOn objašnjava da je usaglašavanje teksta dug proces i stvar pregovora, ali i dodaje i da su svi predlozi potpuno ravnopravni.\n„Lično, mislim da je će to biti proces koji će proizvesti neki rezultat. Očigledno je da nije bilo pune saglasnosti u UN oko prvobitne verzije, ali kada izađete sa nekim predlogom, nikad i ne polazite od toga da će biti usvojen bez ikakvih izmena“, objašnjava on.\nJevremović napominje da su Britanci „išli“ sa tvrdim stavom u početku, ali napominje da je „započeo proces vešte diplomatije“ za ublažavanje tog stava.\nRezolucija o Srebrenici: Ruski veto dobrodošao\n23 Jun 2015, 20:50\n„Oni će sigurno prihvatiti neki kompromis“, konstatuje on, ali ne veruje da će iz rezolucije biti izbačena reč „genocid“.\n„To, teško. Rezolucija se odnosi na Bosnu, a ne na Srbiju, i ma koliko da ima zainteresovanih, sa pravnog stanovišta, Srbija je u tome autsajder“, kaže Jevremović.\nBritanija je rezoluciju u Srebrenici, u kojoj se navodi da je na tom prostoru počinjen genocid od strane srpske strane, predložila uoči dvadesete godišnjice zločina u Srebrenici.


SRB postaje čvorište ruskog gasa i više ne zavisi od Ukrajine\nTanjug 16. decembra 2020. 22:32\nBEOGRAD – Otvaranje kraka „Turskog toka“ kroz Srbiju krajem decembra znači da država više neće zavisiti od nabavke ruskog gasa preko Ukrajine i da će postati novo čvorište u regionu, izjavila je urednica portala “Energija Balkana” Jelica Putniković.\nPutniković je, komentarišući najavu predsednika Srbije da ruski gas preko Bugarske stiže u Srbiju uoči Nove godine, rekla da je ohrabrujuće što je ovaj projekat stigao do cilja, jer Srbija, pre svega, sada ima alternativni pravac snabdevanja.\n„Gas iz Srbije već ide u Bosnu i Hercegovinu, odnosno Republiku Srpsku, ali se u okviru ovog projekta izgradnje gasovoda ‘Turski tok’ preko Srbije planira i izgradnja jednog kraka prema BiH. Već se gradi gasna elektrana u Pančevu, u najavi je da će se graditi još nekoliko, moći ćemo da imamo i alternativu u proizvodnji električne energije. Svet se okreće od proizvodnje struje iz uglja zbog smanjenja emisije gasova sa efektom staklene bašte i ide ka obnovljivim izvorima energije, ali oni ne mogu 24 sata da snabdevaju potrošače u punom kapacitetu“, objašnjava Putniković za Sputnjik.\nNa ruku nam ide i činjenica da je gas pojeftinio, tako da više nije energent koji je preskup za proizvodnju struje i ostaje još samo da gas stigne do svake kuće, napominje ona.\nPutniković dodaje da Srbija, nažalost, nije gasifikovana u potpunosti, osim u Vojvodini, gde je gasna mreža izuzetno razgranata. Dobar deo manjih gradova još nema gas, jer nisu izgrađeni lokalni gasovodi, ali se i o tome razmišljalo.\nPutniković je istakla da je dobro što je prošle godine krenula akcija, najavljena je izgradnja gasovoda, odnosno gasifikacija cele Srbije.\n“Otpočela je i gasifikacija domaćinstava, dobra stvar je da oni koji u svoj dom hoće da uvedu prirodni gas, mogu taj priključak sada da plaćaju kroz rate uz račun ‘Srbijagasu’. Pritom je gas pojeftinio, jer je pojeftinila i sirova nafta, tako da to više nije energent koji je preskup za proizvodnju struje“, ističe stručnjak za energetiku.\nPredsednik Srbije najavio je da će ruski gas iz „Turskog toka“ u Srbiju biti pušten 29. ili 30. decembra, a Putniković kaže da ćemo imati gas koji je jeftiniji od onog koji se u političkim izjavama nekih evropskih, a pogotovo američkih zvaničnika predstavlja kao alternativa ruskom gasu.\n“Predsednik Vučić je juče rekao da niko neće Srbiju naterati da kupuje skuplji gas, jer je ruski gas i pouzdan, stiže do nas, stizao je i tokom devedesetih, a jeftiniji je od gasa koji sada stiže do El-En-Dži terminala,“ rekla je Putniković i dodala da će Srbija imati i mogućnost da se preko Grčke i Bugarske poveže i na neki od tih terminala u gasnim lukama, kada konekcija bude završena, što je takođe dobra alternativa.\n„Grade se još neki gasovodi na Balkanu koji će omogućiti da Srbija, povezujući se sa gasnim sistemima Bugarske i Mađarske, ima nove pravce snabdevanja, ali ovo je sada najbitnije, jer više ne zavisimo od jednog pravca snabdevanja preko Ukrajine i Mađarske“, istakla je Putniković.


Sve publikacije, Evropska CIA dobija šefa\nVaša lokacija / Beogradski centar za bezbednosnu politiku / Publikacije / Sve publikacije / Evropska CIA dobija šefa /\nBroj preuzimanja: 515\nRok za prijem kandidatura za izbor direktora SitCen-a je istekao 16. septembra, a za tu poziciju se prijavilo više od deset kandidata. Kao kandidati sa najviše šansi u Briselu se pominju Patris Bergamini (Patrice Bergamini), francuski diplomata i dosadašnji vršilac dužnosti SitCen-a i Peter Gridling, direktor austrijske Federalne agencije za državnu bezbednost i protivterorizam (nem. Bundesamts fur Verfassungsschtz und Terrorismusbekampfung). Takođe, prema nekim procenama i kandidat koji dolazi iz finske Bezbednosno-obaveštajne službe (fin. Suojelupolisi) ima velikih šansi da bude novi direktor SitCen-a, jer on, kao i kandidat iz Austrije, ima jaku političku podršku svojih država. S druge strane, Bergamini, koji je inače savetnik Ketrin Ašton, na podršku svoje države-Francuske, ne može u ovom momentu da računa, jer je Pariz svoj politički uticaj usmerio ka izboru Pjera Vemonta (Pierre Vimont), sadšnjeg ambasadora Francuske u SAD, na poziciju generalnog sekretara Službe spoljnih poslova EU (European External Action Service). Ostali kandidati dolaze iz Velike Britanije, Italije, Rumunije i Španije.\nKada je u pitanju izbor direktora SitCen-a, Ketrin Ašton snosi svu političku odgovornost, ali će joj u izboru pomagati panel koji će biti sastavljen od viših službenika sekretarijata Evropskog saveta i Evropske komisije, među kojma će biti i Vilijem Šepkot (Wiliam Shapcott) prvi i višegodišnji direktor SitCen-a.\nNastanak i razvoj SitCen\nSitCen ima svoje korene u Zajedničkoj evropskoj spoljnoj i bezbednosnoj politici (ZSBP), tačnije u 2001. godini, kada je u okviru kancelarije Visokog predstavnika za ZSBP, na čijem se čelu tada nalazio Havier Solana, formirana grupa sastavljena od analitičara zaduženih da prikupljaju i analiziraju podatke važne za bezbednost EU iz javno dostupnih izvora (open source intelligence) te da na osnovu njih informišu Kancelariju i Evropski savet. Međutim, funkcije SitCena su stalno proširivane, tako da je u okviru nje 2001. godine formirana Grupa za borbu protiv terorizma, a od 2002. godine SitCen postaje mesto za razmenu podataka između službi bezbednosti Francuske, Nemačke, Italije, Švedske i Velike Britanije. Iako je prvobitna misija SitCen-a bila procena bezbednosne situacije i pretnji koje dolaze van EU, na inicijativu Havijera Solane 2004. godine SitCen proširuje zahvat i na procenu terorističkih pretnji koji dolaze iz same EU.\nKonačno, Lisabonskim ugovorom je predviđena između ostalog i reorganizacija i širenje aktivnosti SitCen-a, kao i uvođenje mehanizama parlamentarnog nadzora i kontrole nad njim. Tako će od decembra 2010. godine ovo telo telo biti u okviru Ministarstva spoljnih poslova EU, a glavni zadatak će mu biti da kao i do sada sastavlja izveštaje o stanju bezbednosti EU. Međutim, SitCen će i dalje imati skromne kapacitete kada je u pitanju samostalno operativno prikupljanje podataka i informacija, te će osnov njegovih izveštaja biti podaci i informacije koje dobije od službi bezbednosti 17 država članica EU, kao i diplomatski izveštaji i podaci iz javno dostupnih izvora. Zbog toga je i planirano da SitCen proširi kapacitete za prikupljanje podataka iz javno dostupnih izvora upošljavanjem još šest analitičara, kao imenovanjem oficira zaduženog da, po potrebi, putuje u potencijalno krizna i/ili konfliktna područja i da iz javnih izvora prikuplja podatke značajne za bezbednost, kako bi institucije EU imale dovoljno kvalitetne informacije za što uspešnije „rano upravljanje krizama“.\nMoglo bi se, dakle, reći da je SitCen telo koje se nalazi u centru horizontalne i vertikalne mreže integracija obaveštajnih i bezbednosnih agencija država članica EU, te će dalja transfrmacija ovog tela delimično odrediti i budućnost EU kao bezbednosnog aktera.\nParlamentarni nadzor i kontrola\nNadzor i kontrolu nad radom SitCena imaće komitet Evropskog parlamenta nadležan za spoljne poslove, u okviru koga se nalazi i podkomitet za bezbednost i odbranu. Njegovi članovi će imati pravo pristupa svim poverljivim dokumentima, osim onih koji nose oznaku najviše tajnosti EU (eng. top secret). Predviđeno je da sve procedure i aktivnosti neophodne za početak obavljanja pomenutog zadatka budu završene do sredine 2011. godine.\nNizak nivo transparentnosti rada SitCen-a\nIstraživači i novinari su utvrdili da je jedna od glavnih osobenosti SitCena nizak nivo transparentnosti. Istraživači koji proučavaju i prate rad SitCena-a su zaključili da je veoma teško utvrditi koja je uloga i značaj ovog tela u definisanju pretnji po bezbednost EU, kao i odgovora na njih, odnosno koliki je značaj SitCena-a u konstitusanju EU kao bezbednosnog aktera. Razlog za rečeno leži u niskoj transparentnosti ove institucije. Naime, na osnovu javno dostupnih izveštaja koje je sačinio SitCen veoma je teško dati odgovor na prethodno postavljena pitanja i tek je putem neformalnih kontakata moguće je delimično doći do suštine rada ovog tela. Zbog toga će dalje istraživanje rada SitCen-a za sve istraživače i novinare predstavljati pravi izazov.


Značajan rast prihoda Mercatora uprkos pandemiji - Nira Press\nPočetna » Značajan rast prihoda Mercatora uprkos pandemiji\n„Mercator Grupa je u maloprodaji ostvarila rast prihoda i tako uspešno neutralizovala negativne uticaje epidemije na poslovne rezultate. Postignut uspeh naše osnovne delatnosti – maloprodaje, posledica je pravovremene, odgovorne, i sveobuhvatne pripreme za krizu, i redovnog prilagođavanja i praćenja svih ključnih aktivnosti na nivou Grupe. Za odličnu operativnu spremnost sva četiri tržišta veoma važan je bio prenos iskustva iz Slovenije, koja je prva proglasila epidemiju. Tokom epidemije, Mercator je u svojim prodavnicama neprestano imao dovoljne količinu zaliha strateških proizvoda“, rekao je Predsednik Uprave Mercator Grupe, Tomislav Čizmić, i dodao: „Želeo bih da naglasim i da je odobrenje koncentracije, od strane Evropske komisije, izuzetno važan korak ka prenosu vlasništva Mercatora u Fortenova Grupu. Snažan vlasnik obezbediće\nMercatoru dalji rast i razvoj, i podržaće Mercatorove strateške projekte, uključujući i investiciju od 130 miliona evra u novi logistički centar u Ljubljani.” S druge strane, uglavnom zbog uticaja COVID-19, vrednost nekretnina nakon izvršene revalorizacije pala je za 45,7 miliona evra što je negativno uticalo na dobit Grupe u iznosu od 69 miliona evra. Bez obzira na negativna kretanja na tržištu nekretnina, Mercator i dalje ostaje jedan od najvećih vlasnika nekretnina u Sloveniji i regionu, čija se vrednost procenjuje na oko milijardu evra.


Srebrenica i Gaza potvrđuju hitnu potrebu rješenja sirijske drame – Minber\nkol. 31, 2012 at 9:08 am\nSrebrenica i Gaza potvrđuju hitnu potrebu rješenja sirijske drame\nMinistar vanjskih poslova Republike Turske Ahmet Davutoglu, ukazao je na hitnu potrebu preduzimanja koraka ka rješenju sirijske krize, javio je novinar agencije Anadolija iz New Yorka.\n“Primjeri Srebrenice, Gazze i Halepa potvrđuju hitnu potrebu za rješenjem drame u Siriji”, rekao je šef turske diplomatije u svom obraćanju na današnjem sastanku Vijeća sigurnosti Ujedinjenih naroda (UN), na temu sirijske krize.\nNe postoji niti jedno pitanje u vezi sa Sirijom o kojem treba voditi posebne razgovore, nego kako je rekao ministar Davutoglu, poučena primjerima Srebrenice, Gazze i Halepa, međunarodna zajednica mora preduzeti hitne korake ka rješenju krize u toj zemlji. On je još jednom ukazao na potrebu poduzimanja hitnih koraka u cilju pružanja pomoći sirijskim izbjeglicama.\nDavutoglu je, podsjećajući na riječi generalnog sekretara UN-a Ban Ki-moona, o potrebi izvlačenja pouke iz Srebrenice, ukazao na ljudsku dramu koja se dešava u Siriji.\nŠef turske diplomatije Ahmet Davutoglu rekao je kako je njegova zemlja fokusirana na rješenje problema sa kojima se susreću civili protjerani iz svojih domova, ali i da fokus međunaodne zajednice mora biti identičan.\n“Ukoliko pored koraka koje smo poduzeli u cilju pomoći sirijskim izbjeglicama, Sirijci nastave da napustaju svoje domove ovom dinamikom, međunarodna zajednica mora preduzeti potrebne mjere predostrožnosti”, rekao je on.\nGovoreći o sirijskim izbjeglicama smještenim u Turskoj, Davutoglu je rekao kako su vrata njegove zemlje otvorena svim Sirijcima bez obzira na etničku ili meshepsku pripadnost.\nOn je dodao da se broj izbjeglica u njegovoj zemlji približio granici od 100 hiljada, te da još deset hiljada Sirijaca u pograničnim područjima čeka na ulazak u Tursku.\nVisoki komesarijat UN-a za izbjeglice, zajedno sa susjedima Sirije mora formirati zajedničku komisiju za izbjeglice, koja bi olakšala i posao specijalnog predstavnika UN-a i Arapske lige za Siriju, smatra Davutoglu.\nTurski ministar vanjskih poslova Davutoglu izrazio je žaljenje činjenicom da institucije UN-a u vezi sa Sirijom djeluju znatno lošijom dinamikom od očekivane.\nNa sastanku Vijeća sigurnosti, kojem je nazočio na poziv Francuske, Davutoglu je izrazio uvjerenje da predstavnici članica Vijeća sigurnosti UN-a trebaju posjetiti izbjegličke kampove formirane u zemljama koje graniče sa Sirijom, kako bi se na licu mjesta informisali o stanju Sirijaca koji su bili primorani napustiti svoje domove.\nOd početka sukoba u Siriji smrtno je stradalo oko 19 hiljada ljudi, dok je oko 200 hiljada Sirijaca prinudno napustilo svoje domove. Broj sirijskih izbjeglica u Turskoj približava se brojci od 100 hiljada, a u ovoj zemlji su formirana nova šatorska naselja za prihvat izbjeglica koje bježe od vojske lojalne predsjedniku Basharu al- Assadu.\nFabijus: Žestok odgovor ako Sirija upotrijebi hemijsko oružje